
Z I Z Z I 


Libellus altero praemio ornatus in Certamine Capito¬ 
lino XIUI - MDCCCCLXIII. 


Dimidiata quaedam brevisque domi est mihi tigris, cui nomen 
est Zizzi, non invenusta quidem bestiola, fulva quodammodo suf- 
fusculisque maculis conspersa atque lineis, quae segnis saepe et som¬ 
niculosa eademque agilis celerisque interdum apparet eundi, docilis 
autem ac ludibunda neque illepida, sed repente infida ac proterva 
neque immitis, continuo esuriens et famelica, at subito, nulla causa, 
fastidiens omnia... 

Quid beluae est hoc, mehercule? Ecquid nominis, edepol, istud? 
quaesiverit quispiam, curiosulus ac vehementer miratus quod in no¬ 
minum indice «Zizzi» non invenerit. 

Quamvis simiolum meum vel lepusculum saepe vocitem blandi¬ 
turus, nimirum felis est mas, nescio an similior potius Asiatico cui¬ 
dam sit leopardo quam Africae tigri, si perspicere volumus, ejusque 
nomen —quod inscius finxi atque excudi auctor— nihil prorsus 
significat, verbum omnino sensu carens cum sit: «Zizzi» equidem 
inter mellitas blanditias appellavi, ubi catulum quendam recepi modo 
natum, e manibus ereptum aliquot puerulorum, qui misere felientem 
immites semel atque iterum in fonticulum cum demersissent per 
jocum ac ludum interimere nitebantur. 

Ubi primum ipse felinum pullum misericors meam intromisi do- 

mum, dominulum ingressum esse statim sensi atque intellexi: jam 
tum, mea fide, me ejus imperio subjectum esse patuit, siquidem 
mansueta illa bestiola exinde imperitavit mihi, qui inani ejus regen¬ 
dae spe deceptus eram. 

Veluti cum hominum infantes acerrime vagiunt plorantque, si 
ubera praebere matres diu intermisere, ita misellus Zizzi, quem se¬ 
mianimem laneis pannulis foveram, acrioribus querellis vel potius 
jussis lacteum cibum reflagitare non desinebat. 

Omnes mihi dictabant propinqui et sodales fore ut numquam 
diutinus superesset Zizzi, quippe qui a matris uberibus intempestive 
depulsus esset, irredebantque cum suppeditantem sedulo omnia ne¬ 
cessaria catulo me spectarent. At, invitis iis qui talia praedixissent, 
superstes nec non vegetus ille crevit, lacte eo, quod saccharo con¬ 
ditum in vasculo ex lamna servatur, cum ego tantummodo aluissem. 

Num ita censetis, qui paginam legitis meam, ubi Zizzi adolevit, 
minus a me esse ipsum adamatum? Minime vero, ut ego meminisse 
videor, cum ad multa ac mirifica, quae ad meum cattum impuberem 
et adultum spectant, animum ipse nunc intendo. 

Quotiens ex lectulo prosilui nocturnus, repente expergefactus, vel 
interdiu vigil ex tablino advolavi, omnibus studiis negotiisve inter¬ 
missis, si stridulas illas voces «mi... mi... stzi» auribus perceperam, 
vasculum praebiturus cum papilla lecti sugendo, quam ex medica¬ 
mentario quodam cummeo instrumento, ad enumerandas stillas pa¬ 
rato, quo catulus ille subrumaretur, daedala ratione ac sollertia 
institueram. 

Saepissime amplexus, quasi infantulum cunis motis sopiturus, 
misellum permulcebam, qui matris ubera blandimentaque expertus 
non esset, et molliter quiescentem ac stertentem in corbula stratum 
aspiciebam benignus, tamquam nutricula suavissime colens. Mox 
autem ubi expergiscebatur, «mi... mi... stzi» voculas in me Zizzi 
edebat felix eique primum digitum praebebam adpetenti, acres inci¬ 
tans morsus, si ipsis Catulli verbis uti mihi licet, ejusque famem 
lacte vel molli caseolo sedulus sedabam, perdiligenter curans ut inva¬ 
lidus sensim invalesceret alumnus. 

Quanta ego laetitia sum elatus ubi primum Zizzi, insiticius qui¬ 
dam mihi filius, incertis pedibus innixus totam per domum labans 
pavidusque coepit gradatim me sequi! 

Ab artificioso ubere vix depulsus, apud me, omnibus horrescen¬ 
tibus, in cenatiuncula principem obtinuit locum Zizzi, cui inhianti 
esurientique exquisitissima quaeque ciborum frusta praebui quotidie, 
tamquam ex meo ipso ore eripiens, valde laetatus quod nihil epula¬ 
rum fastidiret ille, quippe qui plane omnivorus vel panem in vino 
intinctum nec non crustula comederet. 



Zizzi 


51 


Nullum exinde denegare potui solacium petenti, quicum ipse lu¬ 
dere consuevi, haud secus ac si puerulus essem, seu pone arma¬ 
rium delitescens, seu ultra januam seu alibi, unde submissa voce 
ciebam quaeritantem, quoad circumspectans me inveniret abditum: 
ille autem fugiens ad ipsum requirendum invicem laetis fremoribus 
me hortabatur ludibundus... Pilam, qua luderet, tum emi, quam 
Zizzi libenter accepit, proclivem impigre persequens, ingenio suo 
gavisus, veluti si in refugientem murem invaderet pugnax. 

Nempe, sunt qui hoc nihil assentiantur, quod fele quadam animi 
mollitus ac repuerascens quodammodo ipse sodale convivaque ac 
lusorio pupulo usus sim. 

Objurgationibus omnes et conviciis me porro consectentur licet: 
quod equidem facile patior, ejus felis petulantiam me unum effecisse 
ultro cum fatear sanus, siquidem ob nimiam ei indulsi benignitatem, 
in ipsius delictis semper conivens —neque hoc me pudet— ejusque 
ignoscens erroribus, nullo furore incensus si forte ungues exacuentem 
in supellectile mea deprehenderim, si omnia per jocum in mensula 
mea scriptoria exceperim miscentem, si nihil miratus vel potius ira¬ 
tus in meo dormitantem lectulo invenerim, si denique protervum et 
arrogantem factum esse et suis tantummodo inservientem commodis 
senserim securus, quin etiam laetatus sum quod ad arripiendum ci¬ 
bum e manibus agilis in dorsum ipse scanderet meum. 

Ecquid? Quamquam nullis vituperandis vitiis carere haud abnui 
eum, tamen nonnullas inesse meo Zizzi virtutes est mihi fatendum: 
nam ultra felinam ejus naturam fidelis ipse exstitit, siquidem domo 
me egredientem usque ad hortuli claustra ille deducere consuevit 
mihique noctu redeunti obviam occurrere, tamquam alacer catellus, 
at in ignotos, horti semitam temere ingressos, impetum facere pro¬ 
pulsandi causa («cave cattum haud catenarium!» in tabula affixa 
inscribere poteram...). Rursus, cum in omnes, vel ipsum permulcere 
conantes, sufflaret horridus, meas tantummodo Zizzi tolerabat inju- 
riolas, quandoquidem imas ei auricolas caudamque vellebam inco¬ 
lumis, si terga ac vibrissas titillabam ei et eundem ipse per jocum 
sublime coniciebam, folliculi instar, cernuantemque in manus reci¬ 
piebam interritum. Contra, impatiens prorsus objurgationum vel mi¬ 
narum, si quid sceleris invitus fecisset, in ejus, qui forte infensus 
reprehendisset, incauta crura aliquid —honorem praefor— lotii per 
contumeliam jecit, graviter decoreque abiens. 

Quidam ex meis sodalibus olim cum dixisset, coram ipso Zizzi, 
illum cattum nihil esse putandum, quippe qui incallidus atque rudis 
esset venandi mures, raptim abiit —diceres profecto hominum ser¬ 
mones eum plane intellexisse!— et extemplo rediit semianimem in 
ore ostentans musculum, quem ante pedes attoniti mei posuit sodalis, 

quo argutius calumniam redargueret. Tamen, nihil in venando posthac 
perseveravit, cum pisciculi muribus potiores sibi essent. 

* * * 

Parumper peregrinatus, ubi primum redii domum, mehercule!, 
tantum afuit ut felinum catulum agnoscerem, utpote qui interea ado¬ 
levisset, pinguiculus quodammodo et pulchellus cum factus esset cat¬ 
tus. At ille, qui nullis acceptis meorum familiarium curis ac blandi¬ 
tiis me absentem plus nimio senserat, blandicule me recepit, proster¬ 
nens se humi seque volutans et resupinus jacens ante pedes meos, 
quo melius mei studiosum se semper esse significaret. 

Nihil profecto viderunt qui feles benevolentiam non posse ac pie¬ 
tatem erga dominos fovere dixerint, omni caritatis laude ad inge¬ 
nii aciem canibus dumtaxat adjecta. Enimvero, medius Fidius!, si 
quidem inter omnes constat quam difficiles et infidae ac morosae 
plerumque sint feles, opinione crebrius fera felium familia maximam 
hominum adhibuit caritatem: quod facile argui ac probari poterit, 
si ad ea refellenda quae contra dicuntur meum Zizzi insciis protu¬ 
lero exemplum. 

A me olim aegrotante numquam ille discedere voluit, sed mihi 
assidens in imo lectulo in me benigne respiciebat, voculam «ron... 
ron» placide edens, et quasi excusabundus mihi manus subsimo ore 
perfricabat, si quadam interdum naturae necessitate parumper con¬ 
cedere coactus esset (ille enim adeo fuit mundus, ut in capsula ad 
hoc ipsum parata alvum exonerare cito assueverit subrumus). Medico 
jubente, eum reicere et arcere frustra conati sunt propinqui: is per¬ 
vicit, qui custos et comes invitis omnibus usque ad restitutam meam 
valetudinem apud me moratus sit. Cur igitur eum diligere et magni 
facere non debui, qui tam multos caritatis igniculos in me jecerit? 

Ceterum, ne plura complectar, ille ego qui a cruore prorsus 
abhorreo, nihil cunctatus sum quin taetro vulneri olim mederer, quod 
pugnaci Zizzi aemulus quidam in caput intulisset, pus et saniem de¬ 
tergens, dum convaluisset: nec semel id accidit, quod saucius Zizzi 
quadam ex incursione revertens ad me confugit, qui tot medicamentis 
illecebrisque vulnera fovens hoc valde oblectatus sum, si domi con¬ 
tinere valui, si clam spectare potui quid ageret et quomodo lepidus 
gereret se lepusculus ille, cum domesticus otiaretur, si furtim admi¬ 
rari mihi licuit quantum studii ad curiosiorem sui cultum nonnum¬ 
quam conferret. 

Praeclarum spectaculum, eccere!, semper habui: aspicite mecum. 
In suo cubili, domi, molliter stratus, vel sub tegmine trichilae, in 
hortulo, vel in peramoeno solario apricans, singulas pedum palmu- 

las ille lingula lambit, retractis unguiculis, os auresque madefacto 
pede naviter tergens. Deinge pectus cruraque atque imam caudam 
ad pulices deturbandos mordicus luit mussitans ac mirum in mo¬ 
dum se distorquens —venustam dixeris saltatricem ex Arabum tellu¬ 
re natam! —alterno retorto pede cervices tergaque vehementer sca¬ 
bit. Munditiis denique cum ornatus sit, pinguia membra agilis ster¬ 
nit, crebro oscitans, placideque recumbit. Postremo, captus sopore, 
paulisper conivet quiescens, statim experrecturus, cum levisomnus 
sit, si quem strepitum perceperit vel si rursus scalpere oporteat vel 
si quid ex patina cuppediis opulenta sibi delibandum videatur. 

-k * * 

In hortulo aprico, qui domui meae est contiguus, alacritatis 
abundantiam cum saepius effunderet Zizzi, in arbuscularum cortici¬ 
bus exacuens unguiculas, ut comites vel potius amiculas ad se cieret, 
«mia miau» stridule dictitabat. Ita accidit ut errabunda quaedam 
in hortum necopinato incideret feles, quam, subito amore captus, 
tum deinceps nitidus juventa uxorem duxit Zizzi eandemque ego 
meam in domum libenter accepi, nurum nuncupans, indito quoque 
ei Fulviae nomine, quoniam fulvior erat niveisque maculis parsa. 

Exinde felina mihi familia est aucta, ubi quattuor haud inve¬ 
nustos Fulvia edidit natos, quorum duos sodalibus meis postea do¬ 
navi, reliquos porro nepotes suscepi, nominibus inditis «Ciuci» et 
«Neaerae», quod alter «ciui... ciui» putide clamitabat, altera autem 
quod nigro erat colore (niger enim nero italice denominatur) eadem- 
que albulis maculis conspersa. 

Videlicet, plurima ac prorsus innumerabilis postea ex Fulvia et 
Neaera matribus enata est suboles, quam ad tertium mensem sem- 
per alui, petentibus amicis adultam maerens et invitus donaturus, 
cum frequentes partus domi, scilicet, continere nequeam, hoc tantum 
gavisus, quod tantisper spectare potui tot venustulos pullos, qui ean¬ 
dem parentum exprimant effigiem, seu matris ubera certatim ducen¬ 
tes seu molliter cubantes, morsibus potissimum inter se petentes 
rixantesque hilarulos, tenellis crusculis nisos huc et illuc cursitantes 
discurrentesque, acriter demum felientes cum offam arripiant tagaces 
lepideque ludentes si qua crepundia protulerim. 

Tamen, facere non possum quin doleam, misericordia commo¬ 
tus, quotiescumque alumnis orbatae matres totam domum complent 
querellis, omnia conclavia peragrantes, multoque maerore confectae 
amissos partus requirunt... 


ic ie ie 

At Zizzi, quamvis procedente tempore contumax et impudicus 
factus sit, semper in deliciis est mihi, quem ille penitus diligit. Cum 
autem ipsum ego nomine appello, undique ceteri concurrunt catti, 
ipsius Zizzi uxor et filii filiaeque, stipantque me: Zizzi enim non 
modo quoddam unius nomen cluet, sed omnibus exstat jussum, quod 
gratissimam cenandi horam cunctis escam reflagitantibus significat, 
idemque haud secus atque aeris tinnitus valet vel classicum receptui 
canens, ubi noctu cubitum est eundum. 

Si mente complector qua aegritudine tum affectus sim, tot dies 
cum Zizzi afuerit, nempe vereor ut mihimet ipse credam. Enimvero 
prolapsus sum ad fletum —nihil me pudet hoc profiteri—, cum 
tertius jam praeterierat vesper, cum fugaces, eheu!, una cum toti¬ 
dem diebus undecim noctes deinceps lapsae erant, necdum meus re¬ 
dierat cattus... Animum totum jam abjeceram, metuens ne incau¬ 
tum gravibus rotis motoria quaedam raeda protritum contudisset..., 
ne quis alicubi liberaliore victu bestiolam apud se continens fugam 
forte praepediret... Cum denique revisendi ejus dejectus eram spe, 
duodecimam post noctem, ante ipsum festum diem quo Christi Na¬ 
talis celebratur, repente rediit Zizzi, macie confectus, incompto villo 
sordidus, esuriens ac fessus de via, miserandum in modum feliens 
et rostello caudaque manus mihi et crura blandicule attingens, ut 
cibo eum quam ocissime juvarem... 

Quanta tum laetitia ego sum affectus, lepusculum meum inspe¬ 
rato cum revisi! Quot blanditiis eum tunc oneravi, qui immemor ac 
nequissimus a benevolentia mea defecerat!... At nihil profecto, pol!, 
hoc morabar: id unum nunc intererat mea, quod filius ille prodigus 
tandem redierat, quem tamdiu praestolatus eram sollicitus! Utinam 
semper ille apud me maneret domi!... 

At domi Zizzi denuo versari brevi laetatus sum: aliquot enim 
interjectis diebus, breviores fugas redintegravit lascivus, juvenili li¬ 
centia contentus, mox regrediens genio parumper cum indulsisset, 
fame coactus, horricomis, rivalium unguibus saucius. 

Qui hactenus frugi, is lastaurus est nunc factus et putidus moe¬ 
chus, cum uxores, cum filii sint ei domi... 

Posthac, mea ipsa ille vix patitur blandimenta, rabidus in me 
quoque sufflans, cauda minaciter mota, et ungues prae se fert, quibus 
me —o praeclaram gratiam!— interdum dilacerat incautum, quam¬ 
quam jocosis morsibus manus antea appetere solebat, nullo tamen 
mihi vulnere illato... 

Quid est, mehercule!, cur mihi nunc plorandum sit? Quid autem 
est cur amplius me excruciem? Naturam Zizzi suam secutus est 
felinam ejusque non invitus paret imperio, quandoquidem pervagum 
et in voluptatibus volutabundum se praebet: necesse est id patiar. 

papae!, hoc tantum contentus, quod domum meam simiolus ille 
adhuc ventitare soleat, post crebriores excursus erroresque, num- 
quam mutata sede. 

En cui benignitatem ipse commisi! En qui, domum quotiescum¬ 
que remeat, singulari ac propria ex longinquo altisona voce suum 
nuntiat reditum, cum acceptum mihi exspectatumque se regredi sem- 
perque a me tamquam filium exceptum iri pro certo habeat! 

In ipso limine paulisper moratus, ad omnia caute circumspicien¬ 
da, januam vehementer pulsat —hominum genere dixeris natum!—, 
capitis pedumque vi adhibita diducit fores, si nullis repagulis sint 
occlusae, intratque vestibulum, in meum secretius cubiculum ingre¬ 
ditur, pedetemtim accedens ad me, quasi veniam petiturus; deinde, 
blandum meae manus attactum perpessus, ore caudaque in mea 
crura leviter perfricatis, illuc procedit citus ubi mensa extruitur, 
arripiens ex patina, felibus ipsis opipare parata, quicquid dapium 
nanciscitur. Sin me absente domum ille advenit, foris me opperitur 
redeuntem, aegre exspectans dum ego forenses domesticis mutem 
vestes eique ipse porrigam edulia. Cenatus autem potusque, bene 
ac diu quiescit, haud secus ac si omnis culpae sit exsors. Denique, 
refectis vix viribus nec non acta corporis cura, nonnulla post dilu¬ 
dia rursus egredi cupit —nisi janua subito aperiatur, e cardinibus 
fores ipsas evellat!—, ruit portis, abit subinde rediturus esuriens, 
vulneribus perfusus, madidus, si forte maximus imber instar torren¬ 
tis effusus sit: tum vero, udis ejus villis pannulo perfricatis, vehe¬ 
menter detergeo, tepore fovens, ne molesta pituita exinde ipse la¬ 
boret. 


* * * 

Interea, dum venerivagus ille Zizzi quasi senio carens foris ver¬ 
satur noctu, en Ciuci, non illepidus neque ingratus cattus idemque 
bonis moribus imbutus, una cum matre et sorore, quae uxores —quid 
mirum?— alioqui factae sunt, manet domi. Saepe legenti vel exaran¬ 
ti libros vel ludicra televisiva spectanti dormitans mihi adstat Ciuci: 
me in sinu foventem limis ocellis interdum respicit; repente surgit 
ac, distentis cruribus, instar cameli arcuatus terga, oscitat late di¬ 
ducens rictum; deinde, submisso jucundoque fremitu meas appetens 
blanditias, ad ea verba quibus arcessere consuevi non illepide res¬ 
pondet, tamquam saviaturus. 

Quid vero? Quoad vagulus abest, benevolentia mea indignus Zizzi 
mihi videtur: at inverecundus simiolus ille cum satis superque mo¬ 
ratus revertitur, cum cruentus ac turpiculus visu, demissis auricu¬ 
lis caudaque immota mihi modica corporis jactatione appropinquat, 
omnia irata, quae mihi ipse pollicitus sim de eo, actutum obliviscor 

eumque a me semper diligi ac potissimum dilectum iri sentio, multo 
magis quam domisedam Ciuci ceterosque cattos, qui redeuntem Zizzi 
paetuli et suspicaces olfaciunt edendique rabie inflati in eum acriter 
invadunt, hoc aegre ferentes, quod exstructas dapes ambabus malis 
expletis extraneus ille voret. 

Qui autem ad id locorum breviores excursus exercebat, is etiam 
et etiam reditus moratur idemque, cum regredi sibi opus sit, extra 
fores portarum, dum aperiantur, diu opperitur tacitus vel exili et 
raucisona voce felit, haud secus ac repulsus amator miserabile pa- 
raklausithyron modulatur, deprecabundus, quod tantam mihi movet 
misericordiam, ut verbis numquam adaequare possim. 

Qui antehac dominus, eum —eheu!— in sua ipsa domo mo¬ 
lestum hospitem cum nanciscor ac deprehendo segregem, tamquam 
egenum ac perditum, et fortuna et specie supplicis, extra januam 
timide opperientem dum aliquid cibi a me sibi afferatur et suspenso 
gradu ad me ipsum incedentem, facere non possum quin valde ac 
mirifice quidem doleam. 

Nunc multo magis benevolentia ac pietate est mihi dignus infe¬ 
lix Zizzi, quem ductim omnia vorantem et sublato capite ex patina 
uxorem filiosque identidem circumspectantem, hoc prorsus caventem, 
ne impetus fiat felinae illius gentis, cujus ipse in mea domo princeps 
et auctor fuit, haud siccis oculis respicio. 

Ecquisnam molliore animo praeditus, si quem nonnullius bestio¬ 
lae lamentabilem casum audierit, a lacrimis temperet? Sin autem, 
mehercule!, ecquid deflere ac lacrimare ille solet? Mecum optimus 
quisque miseritus nunc lugeat! 

Animi mollitus obrepentem Zizzi permulceo eique escam in ipsa 
manu praebeo, impediens quominus ipsum parentem unguibus petat 
Ciuci, cui mira simultas intercedit cum patre, cujus est aemulus, ei 
invidens quod a me unum se diligi blandimentisque affici cupit. 

★ * * 


Senescentibus autem vitiis ac tamquam emeritis libidinum sti¬ 
pendiis, quippe qui nonum jac aetatis annum ingressus sit, in com¬ 
muni victu quiescens et uxoris filiorumque societate, meam demum 
Zizzi iners fovet domum. 

In solario vel in hortulo saepe misiolus ille apricatur desidiosus 
vel ad corporis curam intentus; interdum in meo sinu, ut antea, inter¬ 
polis cubat, languidulus me respiciens; haud raro mecum televisiva 
ludicra spectat crebrius ac diu oscitans —et merito!—; libenter 
ludit mecum, argutulus me innocue mordens... —quod mihi multa 
gaudia praebet, quamvis id tantum ipse media in laetitia verear, 
ne aliquando lugubris ille et flebilis veniat dies, quo irremeabile tene- 

bricosumque iter Zizzi meus ingrediatur, illuc vero concessurus, 
eheu!, ubi pallidulae silentesque versantur umbrae... 

* * * 


Ante lucem abhinc diebus triginta rursus abiit Zizzi, abiit num- 
quam rediturus: redeuntem frustra eum praestolabor nunc, eundem 
—eheu!— jam redire non posse illinc, quo advolaverit, cum satis 
compertum sit mihi. 

Sane quidem aegrotare coepisse mihi visus erat ille, cum ab om¬ 
nibus cuppediis abhorrentem animadverteram miratus, at nulla solli¬ 
citudine affectus, quia jam pridem Zizzi abstinere se cibo solebat, 
si nimia aliquando omnium edulium satietate crudus ipse suae vale¬ 
tudine ultro consulere vellet. 

Tum enimvero graviore arcanoque illum tabescere morbo intel¬ 
lexi, cum vix obrepentem tremulis infirmisque cruribus vidi attoni¬ 
tus, cum admodum in horam horrida macie corrumpi querqueraque 
febri eundem laborare anxius sensi, omnibus medicorum remediis 
ocius at sero —eheu!— et nequiquam adhibitis. 

Summam meam erga Deum pietatem obtestatus multaque polli¬ 
citus si consanuisset Zizzi, elanguescentis cubile interdiu nocte con¬ 
tinenti biduo vigilavi, abnuenti irrita remedia sollicitasque blandi¬ 
tias suppeditans, in magna spe praeter spem cum essem, quoad extre¬ 
mum —nefas dictu!— spiritum repente meus efflavit Zizzi, nullo 
edito gemitu placidisque in me lacrimantem conjectis ocellis... 

Frigentem rigentemque leto tum aspexi incredulus. Immotum 
commotus ingenti tum maerore ipsum vidi Zizzi, quem adeo dilexe- 
ram ut pater gnatum, illum Zizzi, cujus memoriam nihil umquam 
oblitterare poterit, cujus acerba mihi semper lugenda erit mors, nam 
blandus ille fuit ac mellitus, nam comis ac plenus fidei, nam pius 
lepidusque, benevolentissimus in me et officiosus ut in parentem fi¬ 
lius, cui nonnullis laboranti vitiis tamen ignosci potuit. 

Quae mortifera te vis tam cito a me abstulit, Zizzi? Tene sce¬ 
lestus quidam venenata esca absumpsit, quam imprudens libasti? An 
fallax aliquis anguiculus in te incautum virus evomuit suum? Cur 
occiduam senectam nondum assecutus diem spremum obiisti? Cur 
me multa aegritudine confectum deseruisti? En, eheu!, abiisti nec 
te, abhinc, mihi blandientem umquam aspiciam, «ron ron» te fa¬ 
cientem jam ipse non audiam neque ringentem, te pila ludentem 
dulciaque edulia e manibus meis arripientem jam ipse non respiciam 
neque munditiis ora tergaque te ornantem. Meas manus abhinc te 
jocose mordentem incolumis numquam experiar; omnes aquilum il¬ 
lum et mirum tui velleris colorem admirantes laudantesque jam ego 
laetis secundisque auribus non accipiam... 

Quamvis mei doloris solaciolum apud me una cum Fulvia et 
Neaera etiamnunc maneat Ciuci —etsi, autem, pristinam patriae 
virtutis imaginem ostendens, et is interdum pervagatur lascivus—, 
te absentem semper sentio, Zizzi mihi dilecte, cum tota mea domus 
idcirco vacua nunc videatur, quia altisona et graviore tua voce jam 
resonare non poterit. Nequiquam nomine te abhinc ciebo: ceteri 
omnes concurrent catti, unus tu ad me arcessentem accurrere jam 
non poteris... 

Humili sepulcro conditus nunc demum conquiescis in hortulo, 
ubi alacritatis abundantiam effundere solebas mihique domum re¬ 
deunti obviam occurrere. 

Utinam terra illa non ignota tibi sit nunc levis! Haud temere 
hoc scripsi: terrae illi gravis non exstitisti, nonum annum nondum 
agens, Zizzi, quem dira Leti necessitas eripuit mihi, illuc te invitum 
latura, unde nemini umquam, ut perhibent, remeare licet. 


Prof. Humbertus de Franco 

Via dei Velo, 13 

CATINAE (CATANIA) in Italia 



OSTORIA CHELIDON* 


In Certamine Poetico Hoeufftiano magna 
laude ornatum. 


Qui nitida hoc sculptum scrutaris luce sepulcrum, 
accipe quae fuerim, quibus atque parentibus orta. 
Quae per multa silens requievi saecula, ditis 
obscuris olim tenebris inclusa sepulcri, 
marmoris e placida revoluto pondere morte 
excitor ad vitam, ac quae sint ego nosse labore 
tempora nunc anni. Tepidi praenuntia veris 
ad sua tecta volans celeris jam venit hirundo? 

Nunc fluit in tenera sinuosus rivulus herba? 

E nudis vivax erupit gemmula ramis? 

Prata novis rident umentia floribus, atris 
e stabulisque gregem regit ad sua pabula pastor? 
Quaeris cur iterum dulci nunc reddita vitae, 
marmoreum patet in tanta dum luce sepulcrum, 
viva brevi, cupiam studiosa haec omnia nosse? 


Ut primum puri vitales luminis auras, 
vere novo zephyris leviter spirantibus, hausi, 
Graecum tunc nomen mihi rite dedere parentes, 


* Cum Romae regio sub aede Petriana effossa est, ut de divi Petri 
sepulcro inquireretur, duae sepulcrorum atque funebrium cellarum series, 
angusta semita discretae, inventae sunt, in quibus Ostoriae Chelidonis sepul¬ 
crum, filiae, ut est in titulo, Ostorii Euhodiani, consulis designati. Sepulcro a 
fossoribus patefacto, corpus mortuum mulieris apparuit, pretiosis unguentis 
oblitum, veste purpurea indutum, velis auro intertextis involutum. Sepulcrum 
tertio saeculo post Christum natum adseribitur. 

Cfr. Margherita Guarducci, «La tomba di Pietro», Ed. Studium, Roma, 1958, 
pg. 59. 

atque ita parva fui post appellata Chelidon, 
nomen idemque valet versum quod hirundo latine, 
seu quod tunc lassis peregre remeaverat alis, 
atque domus nidum scabris operosa tigillis 
vermiculis inimica vagis modo struxerat ales, 
sive omen pater optavit sibi sumere felix. 

Parvula namque domum implevi garritibus altam, 
vocibus atque meis sonuerunt atria laetis. 

Haerebam semper dulci velut indiga matri 

atque: — Quid hoc? — docilis, — Cur illud? — saepe 

[rogabam. 

Ut quae parva novis plumis ornata reliquit 
sollicitae nidum monitis vix matris hirundo, 
at genetrix passis natam circumvolat alis, 
haerentemque diu ramis hortatur et urget 
gnava velit flabris tepidi se credere venti, 
haud aliter primos docuit me provida passus 
incipere et mater, balboque ex ore referre 
nomina quae cordi semper mihi sancta fuere. 


Sed pater interea, sua summa negotia in urbe 
exercebat enim, partem pleramque diei 
carus abest, seroque redit modo vespere lassus. 

Ast ubi nota mihi longe vestigia patris 
audieram vigil, atque fores resonare patentes, 
ut redeunti occurrebam dubio obvia passu! 

Cujus humo me ridentem cito brachia tollunt, 
imprimit atque genis dulci pater oscula risu 
multa meis. Quid tum? Patri nonne unica nata 
dulcis eram? Blanda laetus qui voce: — Chelidon!! — 
saepe iterabat. Eram namque illi ut mitis hirundo, 
arboris in ramo quae non suspensa sedebam, 
sed patris usque sinu varias excepta loquelas 
garrula fundebam roseis ex ore labellis. 

At curis sensim matrisque laboribus aucta 
aera per liquidum pennas extendit hirundo, 
altius atque poli spatium contingere certat. 

Quae fuit ante nigris obducta puellula frontem 
pallidulam ad vernas commotis crinibus auras, 
jam torulum cervice levem subnectit in alta, 
membra stola belle decorat juvenalia longa, 
incipit atque umeris ditem demittere pallam: 
tempus enim venit proprium contexere nidum. 

Sic, ubi cauta locum in tectis delegit hirundo, 
sive solo humenti seu ripa fluminis uda 
ecce lutum rostro lentum vaga corripit unco, 
exstruat in tignis natis ut commoda nidum. 

Quare haud invitam merita me sorte parentes 
uxorem suavi tunc addixere marito, 
visus adesse mihi est qui tam pulchro ore decorus, 
mane ut ab eois oritur sol fulgidus oris. 

Dulcem jamque meo optati spem corde fovebam 
filioli, quo tota domus mihi pulchrior esset, 
consulis et pater est habitus jam munere dignus, 
cum per membra gravis serpens, heu, corripit aegram, 
atque aetate alacrem mergit me funere morbus, 
ut rostro accipiter prosternit hirundinem adortus. 


Exuere arboribus viridem cum frondis honorem 
incipit autumnus stridentis flatibus Austri, 
agmen tunc duplex caelo fit hirundinum in alto 
atque plagas petit ardenti dein sole calentes. 

Haud secus ipsa abii, sed non me luce nitentes 
aetheria excepere arvis florentibus orae, 
sed taetrae obscura semper caligine sedes, 
unde licet nulli mortali deinde reverti. 

Exstinctam querula inclamant me voce parentes, 
umquam nec cessat lacrimis me urgere maritus, 
externa Syriis mihi qui totum oblinit arte 

unguentis corpus, florens quod veste juventa 
purpurea ornatum velis insignibus auro 
involvit, pius hoc sculpto conditque sepulcro. 
Marmoream haec te arcam scrutantem nosse volebam. 
Nunc iter inceptum sub terra perge, viator. 

Vive valeque meique dehinc haud immemor esto. 


Prof. Thedorus Ciresola 

Viale Brianza, n. 22 

20127 - MILANO (Mediolani in Italia) 



CICERONIS SPECIMINA 


CATO MAJOR DE SENECTUTE 

III 


In superiore Palaestrae Latinae libello (n. 216:41(1971)165) summam expo¬ 
suimus primae incusationis quae contra senectutem infertur: a rebus 
gerendis senectus abstrahit. — Commentariolum autem quod edidimus 
capiti sexto (6,15-16) respondet: ibique in prima fere constitimus parte, 
in ea scilicet qua veris sincerisque exemplis Cato senectutem inertem 
certe non esse probat —quia et Q. Maximus et L. Paulus et Fabricii 
et alii quam plurimi consilio et auctoritate rem publicam defendebant—, 
sed in primis Appium Claudum maximum actuosae senectutis documen¬ 
tum ponit. 

Nunc autem, comparatione gubernatoris navis proposita, eadem acrius 
demonstrat, seque ipse Cato exemplar ponit qui, si nunc cessare videtur 
—cum bella non gerat—, tamen senatui quae sint gerenda praescribit 
atque suis orationibus Carthaginem delendam perpetuo edicit. 


Nihil igitur adferunt qui in re gerenda versari senectutem negant, 
similesque sunt ut si qui gubernatorem in navigando nihil agere di¬ 
cant, cum alii malos scandant, alii per foros cursent, alii sentinam 
exhauriant, ille autem clavum tenens quietus sedeat in puppi. Non 
facit ea quae juvenes; at vero majora et meliora facit. 

Non viribus aut velocitate aut celeritate corporum res magnae 
geruntur, sed consilio, auctoritate, sententia; quibus non modo non 
orbari, sed etiam augeri senectus solet. Nisi forte ego vobis, qui et 
miles et tribunus et legatus et consul versatus sum in vario genere 
bellorum, cessare nunc videor cum bella non gero; at senatui quae 
sint gerenda praescribo et quo modo; Carthagini [quidem] male 
jamdiu cogitanti bellum multo ante denuntio; de qua vereri non 
ante desinam quam illam excisam esse cognovero (6, 17-18). 

48. Nihil afferunt: [«non adducono nessuna seria regione» (D’A- 
gostino) — «no anaden, no aportan ninguna razon de peso»]: sumi 

potest ut «concretum» pro «abstracto» nostro —ut ex conversione 
italica et hispanica apparet—. — Pronomina et adjectiva saepe 
substantive sumuntur: eaque nos frequenter in vocem concretam con¬ 
vertimus: 

«Multa non probo» Cic. de fin., 1,6,18 lotros muchos razonamientos suyosl; 
«nostra» = mea «scripta» Cic. ad fam., 16,10 [mis trabajos literariosV, 
«nostra» = mea «promissa» Ibid. 

«Haec refelli possunt» Cic. Tuse., 1,33,80 [ = haec «argumenta »1; 
«Longinque commemorare — domestica nosse — grandia persequi — sum¬ 
ma assequi»; cfr. Pal Lat., [n. 2111: 40 (1970) 122.; U. E. Paoli, Scriver 
latino 2 , § 25, c, 26, pp. 55-56; Menge, Repetitorium..., Munchen 1965, n. 180, 
5, p. 134. 

De voce nihil cfr. Pal. Lat., [n. 209]: 40 (1970) 27, et Ernout-Tho- 
mas, Syntaxe, lat. 2 , § 37, p. 28, et Ernout-Meillet, Diction. etymol \ 
s. v. hilum. 

49. In re gerenda: cfr. supra: Pal. Lat., (n. 214); 41 (1971), 73- 
74, n. 10. 

50. In re gerenda versari: [«s'occuper des affaires publiques » — 
«prendere parte alia vita pubblica »; — «tomar parte en el gobierno, 
desempenar un cargo publico»]. 

51. Negant: [affermano che ... no» — «dicen, afirman que ... 
no»]. 

52. Similesque sunt ut si: cfr. alias locutiones: 

«simile est... ac si omnis hic mundus intereat et concidat» Cic. de 
re p., 3, 34; 

«similis tamquam si» id. de div., 2, 131; 

«homines similes inter se»; 

«similis ac, atque». 

53. Si qui: cfr. supra: Pal. Lat., [n. 209]: 40 (1970) 26; Berger, 
Stylistique lat. *, § 42, p. 158. 

54. Gubernatorem: gubernator est 'rector navis' [timonel — ti- 
moniere — timonier ]: 'qui gubernaculum moderatur'; differt a nau¬ 
pego, 'qui naves fabricatur'; a nauarcho, 'qui navem bellicam ducit’ 
[capitan — ( capitano ), comandante — capitaine ]; de his vocibus 
cfr. Forcellini. 

55. In navigando: apud poetas et scriptores posteriores loco in 
navigando, «inter» navigandum scriptum leges: 

« Inter agendum» Virg. Buc., 9, 24; 

« Inter rem agendam istam» Plaut. Cist., 721; 

«Inter res agendas» Suet. Caes., 45,2 L 

56. Malos: malus est 'arbor navis antennas sustinens et vela’: 
majores naves, et in primis onerariae, duobus instruebantur malis 
quorum major princeps vocabatur. 

57. Scandant: forsitan Tullius non tantum ad malos referatur, 
sed ad ipsum carchesium \_cofa, (torre de vigia ) — coffa (coffa di 
vedetta ]: 'mali summum, quo ascendebant nautae ut ventos et alia 
explorarent'. 

58. Per foros: fori, id est 'semitae per quas nautae ultro citro¬ 
que cursitant’. 

59. Sentinam: sentina est 'ima pars navis, fundus, cloacae vicem 
praestans, quo sordes et aquae confluunt'. 

60. Exhauriant: vox apud nautas «technica», id est ut sordes 
imae partis navis purgent. 

61. Clavum: ' manubrium quo navis gubernaculum torquetur'. 

62. In puppi: puppis est 'pars posterior et honoratior navis ubi 
est diaeta, id est camera nauarcho seu praefecto —et in onerariis 
navibus magistro— destinata' (cfr. s. v. Forcellini). 

63. Alii... Alii... Alii...: en habes concinnam et symmetricam 
brevium membrorum dispositionem —quam alii parallelismum vo¬ 
cant—: 

cum alii malos scandant, 

alii per foros cursitent, 
alii sentinam exhaurient, 

ille autem —clavum tenens — quietus sedeat in puppi; 
haec autem membrorum dispositio et ordo verborum numerum effi¬ 
cit, ex quibus oritur, in tota oratione, perfecta concinnitas, de qua 
Tullius: «Formae quaedam sunt orationis, in quibus ea concinnitas 
est ut sequatur numerus necessario» (Orat., 65, 220); in extremo au¬ 
tem membro seu apodosi est etiam chiasmus: nam in superioribus 
verbum sententiam finit, in hac vero praecedit. — De verborum ordi- 


1. Cfr. Bassols, Sintaxis lat„ vol. I, § 421, pp. 400-401; Ernout-Th., Syntaxe 
lat., n. 279, a, c; Gaffiot, Dictionnaire lat.-frang., s. v. inter, II, 2. 



66 


Jose M.“ Mir, C. M. F. 


ne in oratione latina 2 , de periodo 3 , de concinnitate et membrorum 
dispositione alias diximus. 

Ceterum, in his membris est vera sensus antithesis: nam dum 
alii... «rebus gerendis» operam dant: gubernator clavum tenens 
«quietus sedet in puppi»: quibus verbis officium gubernatoris, ab 
operibus cessatio ejusque, ut apparet, quies presse exprimuntur; 
eaque ut significantius numero quoque declarentur, clausula paeone 
quarto et spondeo constituitur: sedeat in puppi: in qua gravitas et 
pondus sententiae aptius percipitur quam si aliter, et sine chiasmo, 
tota periodus finiretur: in puppi sedeat: quae extrema clausula ra¬ 
rior est apud Ciceronem, cfr. Laurand, £tudes sur le style des dis- 
cours de Ciceron, Amsterdam 1965, t. II, liv. II, chap. II, p. 161, n. 2: 
Mutiwm circumsedeat? 

64. Multo majora: cum comparativis dicitur multo, non mul¬ 
tum; simili quoque ratione finiunt adverbia cum adjunguntur com¬ 
parativis: 

«Alterum (iter)... multo facilius atque expeditius»... Caes. de b. gall., 1,6,2. 

«Multo major alacritas studiumque pugnandi majus exercitui injectum 

est» Ibid., 1,46,4; 

«Quae paulo graviora atque asperiora videntur esse» Cic. pro Tuli., 4,8; 

«Quanto hoc durius, quod nos domi petimus», id. pro Lig., 5,14; 

«Est Hibernia, dimidio minor... quam Britannia», Caes. de b. gall, 5,13,2. 

65. Non viribus aut velocitate aut celeritate corporum: 

1. aut notiones vel res diversas disjungit; saepe contraria —quo¬ 
rum unum alterum excludit—, separat, praesertim cum iteratur 
(aut — aut): 

«Id ergo est pronuntiatum, quod est verum aut falsum» Cic. Tuse., 

1,7,14; 

«Aut in omni aut in magna parte vitae» Ibid., 3,17,38; 

«aut dives aut pauper — aut frigus aut calor». 

2. Aut (et — ve) post negationem usurpantur pro neque ; aut — 
aut pro neque — neque: 


2. Cfr. Latinitas, 18(1970)32-50 et 101-119: De vocabulorum ordine in oratione 
latina. 

3. Cfr. Pal. Lat., [n. 2041: 38(1968)157-164: Alorci Hispani oratio apud. T. 
Livium; 39(1969)65-74; Oratio principis Carthaginiensis; Latinitas, 20(1972)10-20: 
Latinitas Christianorum propria, II: De periodo apud veteres rhetores et apud 
scriptores Christianos. 

«Nemo aut miles aut eques a Caesare ad Pompejum transierat» Caes. 

de b. civ., 3,61,2; 

«Non viribus aut velocitate aut celeritate» Cic., hoc loco. 

3. In sententiis (sensu negativis) aut est copulativa, minime vero 
disjunctiva: 

«Si qua res non ad nutum aut voluntatem ejus facta sit» Caes. de b. 

gall, 1,31,12; 

«Nemo hoc factum aut admirabitur aut imitabitur» Cic.; 

«Nullis argumentis aut rationibus allatis 4 . 

66. Velocitate — celeritate: discrimen inter velocitatem et ce- 
leritatem haud magnum videtur esse: celeritas aptius dicitur de 'fes¬ 
tinatione, de properantia in cursu’; velocitas vero 'de agilitate, de 
quadam in agendo concitatione et mobilitate'; cfr. Humpf, Kleine 
lateinische Synonymik 2 , Miinchen 1959, n. 202; Menge, Lateinische 
Synonymik 5 , Heidelberg 1959, n. 340; et ipse Forcellinius, ex Sancto 
Isidoro, adnotat ' velocitas est corporis, ut pedum, celeritas animi' 
(s. v. velocitas, Homonym.) et in ipsa voce interpretanda sub I, b, 
hunc Ciceronis locum memorans, explicat: «( velocitas corporis est 
hoc loco in cursibus: celeritas in agilitate et mobilitate»). 


67. Celeritate corporum: | «ligereza, agilidad fisica» — «sveltez- 
za fisica»]: ex intima linguae latinae indole Romani quasdam res 
nominibus «concretis» saepius designant quam «abstractis»: ita rei 
possessionem libentius exprimunt genitivo, quam qualitatem adjecti¬ 
vo: quod nos nostris linguis saepissime contra facimus: 


«dolor corporis »: 

«civium jura»: 

«omnium consensus »: 
«humanitatis studia: 

«hominum societas »: 
«historiae fides»: 
«studium litterarum »: 
«praecepta philosophiae »: 
«multarum rerum usus»: 


'dolor corporaV, 

'derechos civiles’, 

'consenso generale’, 

'studi letterari ’, 

'societa umana', 

'veridicita storica’, 

'etudes litteraires’, 
'doctrines philosophiques', 
’une grande experience’. 


68. Consilio, auctoritate, sententia: consilium: 'actus perpen¬ 
dendi, deliberandi, ratio excogitata aliquid faciendi', sed etiam, ut 
hoc loco: 'celeritas animi in rebus pervidendis ac deliberandis, pru¬ 
dentia, usus rerum' [« prudencia , sentido practico nacido de la expe¬ 
rienda }|; auctoritas: id quo quis est auctor, suasor (forma et exem- 


4. Cfr. Palaestra Latina, [2121: 40(1970)166; Llobera, Gramm. clas. latinita¬ 
tis, n. 377; IsselM, De latinorum sermone, n. 252; Krebs-Schmalz, Antibarba- 
rus..., I, p. 227, s. v. aut. 

plar), ac propria existimatione firmat ac fovit' (cfr. Forcellini) [as- 
cendiente, influenda, peso dei propio parecer ]; sententia: 'sapientia, 
certa de rebus opinio' [buen sentido, criterio certero, espedalments 
para dar un buen consejo\. — Ex quadam orationis concinnitate 
Tullius videtur quodam modo tribus superioribus substantivis —qui¬ 
bus adulescentes maxime vigent ac valent— viribus — velodtate — 
celeritate corporum, haec, contra, opponere et in animis senum ines- 
se confirmare: consilio — auctoritate — sententia. 

— Ceterum, sententiae membraque orationis conjunctionibus sae¬ 
pissime copulantur: quibus orationum et notionum nexus ostenda¬ 
tur. Attamen, vocabula, quae una continentur oratione, saepe etiam 
sine conjunctione subsequuntur, ut incitatior quodammodo feratur 
oratio; confer in primis: 

h in rerum enumerationibus: 

«Composite, ornate, copiose loqui» Cic. de orat., 1,11,48. 

«Haec studia... delectant domi, non impediunt foris; pernoctant no- 
biscum, peregrinantur, rusticantur» Cic. pro Arch., 7,16. 

2. in gradationibus: 

«Abiit, excessit, evasit, erupit Cic. in Cat., 2,1,1. 

«Veni, vidi, vici». 

«Hostes patriae, latrones Italiae, scelerum foedere... conjunctos... aeter¬ 
nis poenis... mactabis» Cic. in Cat., 1,13,33. 

«Abi, renuntia». — «I, lictor, colliga manus»... «I, caput obnube» ... arbo¬ 
re infelici suspende; verbera...» Liv. 1,26,11. 

3. in oppositione seu antithesi proxima verborum vel senten¬ 
tiarum: 

«Ludere par impar». « Divina humana miscere». «Velis nolis». 

«Prima postrema». «Comminus eminus». «Ire redire». 

«Sublata enim benevolentia, amicitiae nomen tollitur, propinquitatis ma¬ 
net» Cic. de amic., 5,19. 

«Democritus... bona mala, aequa iniqua, honesta turpia, utilia inutilia, 
magna parva [discernere] poterat» Cic. Tuse., 5,39,114. 

4. Cum orationem affirmativam negativa subsequitur: 

«Commorandi enim natura diversorium nobis, non habitandi dedit» Cic. 
de sen., 23, 84. 

«Ex propinquitate benevolentia tolli potest, ex amicitia non potest» Cic. 
de amic., 5,19. 

«... In moribus est culpa, non in aetate» Cic. de sen., 3,7. 

«Re, non verbis». «Natura, non litteris». 

5. In quibusdam vulgatis formulis: 

«Velitis jubeatis». «Aequi boni facio». «Juppiter optimus maximus». 

«Ventis remis in patriam properare». 

«Purus putus». «Sanus sartus». «Sartus tectus». «Fors fortuna». «Fe¬ 
lix faustus». «Ope consilio». «Auro argento flando feriundo». 

6. In nominandis collegis: 

«Cn. Pompejo, M. Crasso consulibus» Caes. de b. gall., 4,1,1. 

«L. Pisone, A. Gabinio consulibus». 

— At si praenomen omittitur, exprimitur conjunctio: 

«Lepido et Tullo consulibus» Cic. in Cat., 1,6,15. 

«Consulibus Tuditano et Cethego» Cic. de sen., 4,10 5 6 . 

69. Nisi forte: nisi < ne — si: e in i commutatur ex propin¬ 
quitate; et i, brevis facta est ex lege verborum iamborum: finalis 
longa prona est ut brevis fiat (cfr. Pal. Lat., 40 (1970) 26). 

Forte —adverbium ex ablativo vocis fors — adhibetur in formulis 
forte, si forte, nisi forte, num forte et significat fortuito, casu [a 
caso, per caso, casualmente, fortuitamente — casualmente, fortuita- 
mente — par hasard ]; quod distinguas oportet a fortasse \forse, per 
avventura — quizas, tal vez — peut-etre ]. 

— Nisi forte, nisi vero adhibentur in restrictione praesertim ironi- 
ca [a moins que par hasard — a no ser que tal vez]: 

«Nemo enim fere saltat sobrius, nisi forte insanit» Cic. pro Mur., 6,13 

[on ne danse guitre sans &tre ivre, ’a moins de n’avoir plus’ sa raisoni e . 

70. Ego vobis: de usu pronominis personalis in oratione latina, 
cfr. supra: Pal. Lat., 40 (1970) 114-116, ac de ejus collocatione cfr. 
Latinitas, De verborum ordine in oratione latina, II, 18 (1970) 112, 
n. 72, a, c; et ibidem (1970), pag. 38, n. 13: de vocibus quae, ex offi¬ 
cio grammaticali contraria, juxta ponuntur: ego x vobis. 

71. Qui et miles et tribunus et legatus et consul versatus 
sum: cum duae aut plures subsequuntur voces aut sententiae copu¬ 
lantur, haud raro —quo singulae notiones significantius distinguan¬ 
tur et eluceant— conjunctio copulativa iteratur ( polysyndeton ): et... 
et...: plerumque notiones similes conjungit, aliquando et oppositas.— 

5. Cfr. Llobera, Grammatica class. lat., n. 371; IsselU, De latinorum s., 
n. 239; Paoli, Scriver latino, § 247; 281; Marouzeau, Tr. stylistique latine*, 
p. 277-278. 

6. Cfr. Berger, Stylistique lat., p. 5,4; p. 44,25; Ernout - Meillet, Dictionn. 
etymolog. lang. lat., s. v. fors; Ernout-Th., Syntaxe lat., § 377, p. 384. 

Alias tamen conjunctio prorsus omittitur (cfr. supra, adn. 68, 1-6), 
vel postremae voci — que additur: 

«Eum tibi magnopere commendo ut et hospitem meum et familiarissi¬ 
mum et gratum hominem et virum bonum» Cic. ad fam., 13,25; 

«Cum Xerxes et mari et terra bellum universae inferret Europae» Nep. 
Thetn., 2,4; 

«Quantum enim praesens me adjuvare potueris et consolando et prope 
aeque dolendo, facile ex eo intellego quod, litteris lectis, aliquantum 
adquievi» Cic. ad fam., 4,6,1; 

«Eaque res vobis populosae romano pacem, tranquillitatem, otium 
concordiam^we afferat» Cic. pro Mur., 1,1; 

«Terra mari<j«e» — «Domi belli que». 

72. Ego vobis ... cessare nunc videor: de constructione perso¬ 
nali verbi videor cum attributo nominativo ( ego vobis cessare videor) 
cfr. supra: Pal. Lat., 40 (1970) 23. — Cessare nunc videor: adverbium 
voci, quam determinat, plerumque praeponitur (cfr. Latinitas, 18 
(1970) 113, 75, De verborum ordine in oratione latina ); hic verbo 
cessare postponitur et inter duo verba collocatur ut aliquantulum 
praestet. 

73. Tribunus — legatus — consul: tribunus, id est 'tribunus 
militum’, qui sex erant in singulis legionibus et ex ordine in vicem 
imperium exercebant. Cato anno 207 a. Chr. n. tribunus fuit. — 
Legatus: id est qui vice ducis fungebatur e jusque locum saepe tene¬ 
bat. Maximam absente duce obtinebat auctoritatem in exercitu; ita 
Ligarius legatus fuit Considii in Africa. — Quo munere Cato a. 189 
functus est (cfr. Forcellini). — Consul: bini Romae quotannis crea¬ 
bantur, qui rem publicam cum imperio administrabant; quorum in¬ 
signia erant: duodecim lictores, sella curulis, toga praetexta, in bello 
paludamentum. — Cato a. 195 consul fuit. 

74. Cum bella non gero: 'bellum gerere, exsequi, gubernare, ad¬ 
ministrare'. — Bellum differt a proelio, a pugna, a certamine. — 
Bellum est 'totum militiae tempus', seu illa diversa variaque com¬ 
plectitur proelia quibus hostes inter se pugnant' (bellum gallicum, 
b. punicum, b. mithridaticum...)’, proelium 'est armorum certamen 
quod semel confligunt hostes', seu cum acies utrimque congrediun¬ 
tur, (proelium terrestre, navale, equestre; proelium committere)’, 
pugna est a pugno — pugnare (ita Ernout-Meillet, Dictionn. etymo- 
log., s. v. pugnus) (pugna navalis, p. Marathonia; res ad pugnam 
vocatur; hostes diuturnitate ' pugnae ' defessi ' proelio ' excedebant)’, 
certamen est 'a certando', in quo duo vel plures certant, dimicant 
ut rem assequantur (fit ' proelium ' acri 'certamine’): de his vocibus 
cfr. Forcellini, s. v. bellum; Menge, Lateinische Synonymik r> , n. 153, 
pp. 93-94. 

Ut lexicon tibi pares de bello, en tibi aliquas loquendi rationes: 

«bellum imminet»: 'impendit’, 

«bellum excitare »: 'concitare, conflare, concire’, 

«bellum parare »: 'apparare, comparare, instruere’, 

«bellum indicere »: 'denuntiare’ —cfr. infra apud Cic., hoc loco—, 
«bellum suscipere »: 'movere, facere, inferre, sumere, incipere’, 

«bello aggredi aliquem »: 'arma inferre, bello lacessere; petere aliquem’, 
«bellum gerendum committere »: 'bellum dare (ducibus), duces praefi¬ 
cere bello, bellum ducibus mandare’, 
«bellum adhuc anceps est»: 'varia adhuc belli fortuna’, 

«bellum protrahere »: 'bellum ducere, trahere, prorogare’, 

«bellum repellere »: 'bellum propulsare, defendere bellum illatum, bellum 

depellere, profligare’, 

«bellum remisit »: 'imminutum est bellum; senescit bellum’, 

«bellum absolvere »: 'restinguere, componere, perficere, conficere bellum; 

finem bello imponere, facere’, 

«a bello cessare »: 'bellum dirimere, ponere, deponere, componere; arma 

ponere, ab armis conquiescere’, 

«bellum renovare »: 'bellum instaurare, redintegrare; redit, renascitur de 

integro bellum; novo iterum bello implicamur, involvimur', 
«bellum inferre »: 'bellum indicere’, 

«bellum defendere»: 'bellum propulsare, depellere’, 

«bellum consistit»: ’a bello cessatum est’. 

75. Quae sint gerenda praescribo: quae sint, in subjunctivo, 
quia pendet a praescribo quae et quo modo ( interrog. indir.). 

76. Male jamdiu cogitanti: \«che gid da tempo cova sinistri pro¬ 
positi » (PodestA - D'Agostino) — « alimenta pensamientos siniestros»\. 
Confer locutiones similes: 

«Si quid amice de Romanis cogitabis» Nep. Hann., 2,6. 

«Si amabiliter in me cogitare vis» Cic. ad Att., 14,13 a, 2. 

« Male de aliquo cogitare» (Cic.) Cael, ad fam., 8,12,1. 

77. Bellum... denuntio: id est 'bellum indico, bellum nuntio'. 

— Orationibus ita semper Cato finem faciebat: «Ego vero censeo 

Carthaginem esse delendam». 

78. Multo ante: ablativus mensurae, qui usurpatur: 

a) cum comparativis: 

«Quanto hoc durius». « Paulo majora canamus». 

«Nihilo firmior ad dolorem ferendum». «Tanto pulchrior». 

b) cum verbis quibus notio inest praestandi, anteponendi, inferio¬ 

ris esse: 

«Virtutem omnibus rebus multo anteponentes» Cic. de fin., 4,18,51. 
«Ut... non multo illa malint?» Cic. de amic., 17,63. 

«Disputare solebat, quanto regem Persarum... superaret» Cic. Tuse., 
5,32,92. 

c) cum «adverbiis» ante et post : 

«Multo ante»; «paulo ante»; 

«tanto ante»; «quanto ante»; « multo post»; 

«paulo post»; «aliquanto post». 

79. De qua vereri non ante desinam quam...: id est «de qua 
non desinam vereri ante quam...»; quo verbo —non desinam, non 
desistam— continua significatur actio quae usque ad aliam perma¬ 
nebit [fino a che»: «riguardo alia quale avrd timore finche non la 
sapro rasa al suolo (D'Agostino); no cesare de temer hasta que 
sepa...]. 

Cfr. «Hostes terga verterunt neque prius fugere destiterunt quam 
ad flumen Rhenum... pervenerunt» Caes. de b. gall., 1, 53,1. 

Cfr. D'Agostino; Luciano, Vocabolario italiano-latino, Bologna, 
Patron, 1962, s. v. fino a , nota 3. a — vereri = 'timore affici'. 

80. Ante... quam... cognovero: significatur actio futura, de qua 
aliquid asseritur certo eventurum esse; et ideo habetur indicativus 
et futurum perfectum 7 . 


Josephus M. a Mir, C. M. F. 

In Instituto Pontificio Altioris Latinitatis Professor 
Via Sacro Cuore di Maria, 5, 00197, ROMA 


7. Cfr. Ernout-Th., Syntaxe lat. 2 , 363-364; Paoli, Sintassi lat. :t , § 287, et 
nota 2. 

Divinus universi hominum generis Redemptor, cum Universae 
Ecclesiae, inclitae suae Sponsae, Se peculiari caritatis ardore semper 
adfuturum promisisset, nunquam, praetereuntibus saeculis, quosdam 
excitare viros desiit, qui, ingenio ac virtute praestantes, Eandem, 
superno quodam afflatu, sapienti ratione regerent ex illa veritatis 
Cathedra, in qua ipsorum pastorum Principem statueret, qui, ceu 
viva Ipsius imago, in universo terrarum orbe oves et agnos pasceret 
ad beatam aeternamque adipiscendam vitam. 

Omnibus prorsus constat eos, qui, primis Christianae religionis 
saeculis, Petrum Apostolum secuti deinceps essent, suae ipsorum vi¬ 
tae fideique testes, effuso sanguine, sese praebuisse; alios tamen, 
inter graves praesertim aerumnas, nunquam defuisse viros, qui, ho¬ 
nesta ac proba vivendi ratione usi, amplissima atque eximia doctrina 
imbuti, forti alacrique animo, nec non aliorum mores custodiendi 
studio nixi, Petri naviculam, cujus moderando gubernaculo, provi¬ 
dente Deo, praefuerant, suis ipsorum exemplis, verbis, operibus, sae¬ 
vissima interdum propter justitiam passi, recte ac jure regerent. 
Quae revera omnino confirmari possunt. Nam, cum nullum Ecclesiae 
administrandae onus, ad instar cujusvis rei publicae, jam sustinere 
Apostolica Sedes aetate nostra oporteat, nec jam incommoda sint 
aut pericula obeunda, quae eventus ipsi, at maxime rerum civilium 
ratio ac disciplina, tunc temporis postulaverint, ut, nullo impedimen¬ 
to obnixi, Summi Pontifices rectius christianas gentes adjuvarent, 
unum post alium Petri Cathedram recentius obtinere vidimus Sum¬ 
mos animarum Pastores, quos penes haud facile est inquirere utrum 
vitae probitas vel fulgidum doctrinae lumen, an potius gubernandi 
sapientia vel ardens animarum studium praestiterint. 

Unus prae ceteris vero nunquam memoria excidet, ex plebe ortus, 
qui, cum Romam versus, adhuc patriarchalis S. Marci Aedis antis¬ 
tes, se contulisset, expleto Conclavi, anno MCMLVIII, ad supremam 
est Ecclesiae dignitatem evectus. 

Complures, plurimi etiam totius fere orbis homines, cum Eum 
immensae bonitatis in cunctas gentes sedulum patrem, justitiae in¬ 
super, caritatis, pacis anxium sequestrem pro Christi nomine invenis¬ 
sent, stupore ac veneratione capti, Ejusdem placidam suavemque 

imaginem, paginulis impressam, sicut auctoris consiliariique, secum 
religiosissime, sive secreto sive aperte, habuerunt. 

Inconsulto, primum, Angeli Josephi Roncalli pontificatus, qua 
ipse jam provecta erat aetate, minime firma nec diuturna vestigia 
relecturus plerumque visus est; mox autem, ut saepius apud homi¬ 
nes fieri solet, falsa ista sententia aestimari debuit. Nam, providen- 
tissimus Deus, qui —libera quadam nostri Alagherii poetae interpre¬ 
tatione hic uti liceat— admirabili consilio cuncta gubernat, cujus 
profundum nullo pacto quisquam attingere potest 1 , tam sapienter 
ac suaviter omnia disposuit, ut idem pontificatus in persequendo 
Ecclesiae itinere miliarius quidam lapis fuerit. Ille enim pontifex, 
etsi paene senescens, juvenilem quendam vigorem, in apostolico mu¬ 
nere fungendo, universis Ecclesiae toto orbe institutis intulit; Ipse, 
rusticis sui viculi, in Insubria, moribus puer imbutus, Christi doctri¬ 
nam in universum, natura sua, extendendam magis magisque conspi¬ 
cuis perdocuit argumentis; Ipse etiam, etsi fabrili ac humili loco 
natus, progredientibus deinceps annis, ad humanae ordinandae so¬ 
cietatis studia, Bergomi, in insigni urbe, quae sedes et caput, ut 
vulgo dicunt, hujusmodi disciplinarum habebatur, incumbens, Eccle¬ 
siam ad recentiora scientiarum postulata alacri ac firmissimo animo 
conformavit in quaestionibus obeundis, quae vehementius id tempo¬ 
ris tractabantur, a decessorum vestigiis nihil unquam recessurus, 
immo vero praecepta expleturus ac perfecturus. 

* * * 


Bello altero confecto, cui cunctae fere orbis nationes interfuerant, 
quaedam exstiterunt quaestiones, quibus nostri temporis homines 
inciti iter ad nova flectere audeant: humanarum itaque rerum scien¬ 
tia artiumque doctrina magnum afferunt incrementum publicae pri- 
vataeque rei administrandae utilitati, dum passim quorundam secta 
ubique percrebrescit, qui bona aequanda praecipiunt, quorumque 
allecti doctrina operarii sua quidem vindicanda proponunt, Dei vero 
animarumque jura praetermittunt. 

Nulla jam orbis terrarum regio, etsi dissita, a ceteris amplissimo 
distat spatio, ob mira humani ingenii inventa, ea prae ceteris in¬ 
signia, quibus gentes variae, tamquam praesentes, ex longinquis locis 
inter se colloqui, verba transcribere, imagines denique videre possunt. 

Coloniae in multis variisque Asiae atque Africae dissitis regioni¬ 
bus, usque ab antiquissimis temporibus constitutae, una post aliam 


1. D. Alagherius. Ex «Divina Comoedia»: Paradisus, XI, 28-30. 

deinceps collapsae, liberas sibi publicas res vindicant, quae tamen 
minime idoneae inveniuntur ad liberas institutiones servandas. 

Novissima, insuper arma, vi atomica propulsa, cum tot jam tan¬ 
taque funera, illo exeunte prope bello, quod supra diximus, igneis 
displosis globis, insontibus, heu, paraverint gentibus, nunc tamen 
ipsos populos sodales inter se saltem faciunt, tam funesta abhorren¬ 
tes discrimina. 

Quae omnia non solum commercia de rebus administrandis, ve¬ 
rum etiam mutae utilitatis studia consiliaque fovent. Haec ipsa ex 
arce Vaticana attente recens Pontifex animadvertebat, qui nomen sibi 
Johannem imposuerat, Praecursoris ac Discipuli Christi praedilecti 
videlicet caritatem adumbrans. 

Itaque, summa nisus ope, magis in dies magisque hominum stu¬ 
dium explorabat mutuae necessitudinis vinculum arctius nectendi: 
ex quo et quaedam commoda ampliore mentis habitu agitanda laeto 
quidem sentiebat animo, et pericula simul futura anxius prospicie¬ 
bat, quippe quod infesta nationum foedera jam fiebant, quae pri¬ 
mum jurgii, inde belli causa esse possent: quod Deus avertat! 

Ut res, igitur, postulabant, Johannes cum benignitatis caritatis¬ 
que auctor tum pacis sequester fuit. 

Nonne enim digne videbatur Ecclesia quae gentium vexillifera fie¬ 
ret ad fraternitatis vinculum arctius nectendum proclivium? Nonne 
ejusdem fraternitatis nuntium Ipsa, sui Conditoris jussu, universo 
hominum generi pertulit? Num diutius superesse possunt apud ho¬ 
mines justitia et pax, nisi Deus adsit, a quo istae descendunt, sicut 
a Patre luminum descendit omne datum optimum et omne donum 
perfectum? 

Haec sibi saepius, instantius Johannes postulata posuit; quare, 
quamvis brevius pontificale ageret munus, summam tamen atque 
adsiduam dedit operam, ut una omnium praestaret christianae reli¬ 
gionis natura: universarum scilicet gentium unitatis efficiendae; 
quod sibi consequendum proposuit, arcessendo aut reperiendo, pa¬ 
terno more, omnes quicumque erant catholicae fidei expertes, vel 
ipsos cujusque generis infideles; populorum principes ac duces vehe¬ 
mentius admonendo, ut simultatum, immo, quod est pejus, litium 
causas inter nationes deterrerent. Quod optime cessurum videbatur, 
quippe cui novissimi temporis mentis habitus esset et qui ampliore 
ejusdem mentis aditu omnia agitaret. 

Quae ad omnia conficienda compertum prorsus habeamus Deum 
ipsum disposuisse suum Vicarium. Sacerdotio auctus, enim, decem 
egit annos apud suae dioeceseos antistitem, Jacobum episc. Radini 
Tedeschi, qui ad christianae doctrinae studia sedulo semper incubuit 

et ejus diffundendae exsequendaeque rationes inter praecursores pri¬ 
mus aptius adhibendas censuit. 

Anno Sancto MCMXXV indicto, adjutricem navavit operam ad 
expositionem sacrarum Missionum instruendam, quam Pius P.P. XI, 
f. r., voluerat, ut omnibus constaret quantum ob pietatem ac fidei 
ardorem Missionales catholici de Ecclesia benemeriti essent. Itaque, 
eandam fidem, et jam propagatam et per ceteras vastasque regiones 
adhuc propagandam, in integro ac definito prospectu positam habuit. 

Eodem anno, publicas Legationes gerendi munere fungi coepit. 
Episcopali, enim, dignitate auctus, in Bulgariam se contulit, sacras 
Ecclesiae partes, pontificia auctoritate functus, visurus; inde, Apos- 
tolicae Sedis Legatus in Tureas, in Graecos migravit, quos apud vi- 
ginti versatus est annos, quorumque alii, eandem ac nos fidem in 
Christum Redemptorem habentes, a nobis secesserant, alii, unum 
Deum colentes, Hebraei scilicet ac Mahometani, Christum tamen esse 
negabant. 

Ex orientis solis plagis in occidentis regiones est postremo pro¬ 
fectus, Lutetiae (Parisiorum), in maxima ac celeberrima Europae 
urbe, moratus, Legationis magni momenti Nuntius. Hic, in animo 
ac mente, sub quadam imaginis specie, inhaerebat Ei quicquid de 
rebus publicis regendis, de populis administrandis, de mutuis cuncta¬ 
rum gentium necessitudinibus, nec non de artibus, religionibus, cul¬ 
tu atque humanitate assidue agitabatur. Amplissimum, igitur, om¬ 
nium rerum prospectum prae oculis habebat, quascumque versatilis 
ingeniorum industria, nostris temporibus, effecerat. 

Dum autem cujusque generis negotia apud varias nationes per¬ 
tractat, obtigit Ei ut forte apud coetus quoque voluptatibus deditos 
versaretur, immo quosdam adiret Ecclesiae Romanae paene adversa¬ 
rios, quorum admiratos animos, que integerrima ingenuaque indole 
erat divino quodam afflatu impressa, ad se nullo fere negotio traxit, 
eorum quoque qui nihil pensi de religione haberent vel potius tena¬ 
cius eam contemnerent. Nihil mirum, igitur, quin Franco-Gallorum 
rei publicae Rector, «socialismi» assecla, honori sibi tribueret sacrae 
Purpurae insigne (seu rubrum galerum) Ei, decimo peracto Legatio¬ 
nis anno, imponere. Cujus Legationis munus egregie functum mox 
aliud secutum est: pastorale nempe. Nam, vix paucos post dies quam 
ad Romanam Purpuram evectus erat, Pius P.P. XII, f. r., Eum ad 
Venetorum D. Marci templum regendum patriarcham designavit, 
eodem tempore, quo Pius P.P. X in beatorum caelitum prius, mox, 
brevi temporis spatio interjecto, in sanctorum album relatus, sera- 
phico quodam spiritu reviviscens a canaliculorum venetorum incolis, 
quorum anxius sedulusque fuerat pastor, religiose recolebatur. 

Sui decessoris benigne ac sapienter gubernandi rationem recens 

Patriarcha persecutus est: nam, ad perficienda tanti negotii manda¬ 
ta admodum idoneus statim apparuit, omnium se patrem, amicum 
praebens, in omnes beneficia conferens, christiadum gregis sibi com¬ 
missi mores fovens ad animarum salutem pertinentes. 

* * * 


Cum, quinto illo kal. novembres, anno MCMLVIII, nuntium 
illud orbem universum pervasit: Angelum Joseph card. Roncalli ad 
Petri Cathedram evectum esse, nemo fortasse dubitavit quam versa¬ 
tili, diligenti, sagaci studio ad id ipsum obeundum paratus novus 
Pontifex esset. Nec quicquam revera fefellit. Nam, etsi sese indignum 
aestimaret, omnibus compertum fuit Spiritum Sanctum Paraclitum 
Ecclesiae talem nautam atque pastorem dedisse, qualem illius tem¬ 
poris postularent. 

Benignitatem atque caritatem virtutes conscius prorsus atque ar¬ 
cano quodam afflatu exercuit, quarum effluvium, non humana sed 
superna luce effulgens et in corde, juxta Cor Jesu, exardescens, co¬ 
piose scatebat. Quare summa nitebatur ope ut mala per bona vince¬ 
ret et anxius inquireret quid suos filios, per universum orbem distri¬ 
butos, consociaret aut divideret, uno eodemque ardente motus stu¬ 
dio: ut unum sit ovile in Ecclesia et unus pastor. Satis liquet, igitur, 
eum omnibus proximis aeque atque absentibus mentis animique sui 
dona largiri. Omnes, enim, ad communis Patris domum, quasi am¬ 
plectendos, vocavit, ne illis quidem exceptis qui verae fidei solacio 
carerent, ita ut ipsi «sollicitudo omnium Ecclesiarum» inesse vide¬ 
retur. Quam ob rem ejus pontificatus, oecumenica quadam nota dis¬ 
tinctus, perpetuae hominum memoriae tradetur. 

Divinum Magistrum imitatus, oves, quae nullo quidem periculo 
obnoxiae essent, ad tempus saltem neglegere visus est, ut ceteras dis¬ 
persas, quovis genere aut natione ortas, in unum cogeret. Complures 
itaque pastores ex Asia Africaque creavit, quos suae ipsorum gentis 
antistites sua ipsius manu saepius consecravit; quosdam etiam ad 
fulgidam Romanae Purpurae dignitatem evehi censuit: Cardinalium 
vel ipsum Collegium sic augens, ut suum quaeque potissima saltem 
natio apud Ecclesiae Senatum haberet, qui praesens de ipsius rebus 
ageret. Insuper, cum nonnullae regiones, quarum gentes christiana 
excolendae doctrina curabantur, jus libere vivendi sibi vindicassent 
aut impetrassent, sacrae auctoritatis principatum gradusque apud 
eas instituit, ut in Nyassalandia, Northan Rhodesia, Congo, Burundia, 
Ruandia, Vietnamia, Korea, Indonesia. Nunquam dubitavit, forti vel 
audaci se gerens animo, —ut quidam arbitrantur— peculiares adhi¬ 
bere artes, ut meliores christiadum coetuum condiciones faceret, qui 

subdole per calumnias aut per res quascumque ab altera parte non 
recte susceptas, vexarentur. 

Ad effectum videlicet adduxit quod jam, ineunte vix pontificatu, 
per nuntium aethereis undis traditum, illo mane, quarto nempe kal. 
novembres, universi christifideles orbis est allocutus: instanter ac 
peculiari cura totum animum ad antistites, ad sacerdotes, ad devo¬ 
tas cujusque Ordinis virgines intendimus, nec non ad fideles cunctos, 
qui in illis commorantur regionibus, ubi catholica religio nulla om¬ 
nino libertate, vel exigua tantum, frui possit; ubi divina ac humana 
jura obtineri nullo possint pacto, vel potius contemnenda temere 
censeantur; ubi, denique, pastores, legitima auctoritate praediti, in 
exsilium usque agantur vel in angustis vivere finibus cogantur, vel 
etiam impediantur ne suum sacrum ministerium libere, ut jure vi¬ 
detur, exerceant. 

Non attinet profecto quaerere de Johanne XXIII pontifice num 
in quaestionibus alicujus rei publicae an religionis tractandis se di¬ 
ligentius gesserit: vere negotia curare tantum intererat, quae ad re¬ 
ligionem tutandam pertinerent. Minime tamen abstinuit quominus 
gentium principes admoneret ut res publicas in veritate, justitia, li¬ 
bertate regerent. Nullus unquam Pontifex tot unius vel popularis do¬ 
minatus duces vel rerum publicarum moderatores apud Vaticanas 
Aedes, quot Johannes XXIII etsi tam brevi temporis spatio, excepit: 
Britannorum enim regina, Belgarum, Graecorum rex, Foederatarum 
Americae Civitatum, Italorum, Franco-Gallorum, Turearum, Argenti- 
norum, Peruvianorum, Uruguayanorum, Ibernorum rectores —ut de 
potioribus rebus publicis mentio fiat— Eum visum, cum Eo collo¬ 
cutum venerunt. Quo facilior autem aditus fuerat, eo laetiores gra- 
vioresve vultu discedebant qui forte per colloquium senserant quan¬ 
ta ei viro, ingenua praedito natura, auctoritas inesset, quae minime 
tamen quamquam conturbaret, quippe qua esset Ipse divinitus actus. 

Siquidem in «Litteris Encyclicis», quae «Mater et Magistra» 
inscribuntur, Christianae doctrinae rationes ac sententias de vindi¬ 
cando hominum socialium jure confirmavit, auxit, perfecit, nihil du¬ 
bitans sub artium specie quoque quaestiones pertractare; in illa 
«Epistula» vere, quae «Pacem in Terris» inscribitur, mutuae univer¬ 
salium gentium necessitudinis fundamenta Ipse posuit, multas ac 
opportunas praestituens cautiones adversus praejudicia, difficultates, 
ipsa pericula, quae cujusque, praesertim non potioris, rei publicae 
libertati, nec non ipsius orbis paci obsistere possent. Mala vincendi 
bonis ratione ac more fretus, fideles potius errorum immunes fecit, 
eosque saepius monuit, ut christianae doctrinae praecepta, quae iis- 

dem erroribus obicerent, usui semper ipsis essent, quam adversarios 
damnavit sermonibusve cum eis certavit. 

k k *k 


«Sollicitudo omnium Ecclesiarum» nullo pacto obstitit quominus 
Romae pastorali munere Johannes attentius fungeretur. Jam primum, 
non solum Venetiis, quoties majoribus curis vacaverat, Ipse omnium 
pastorem se praebuit, pro populo, cum populo etiam vitam agens, 
ipsum popellum in quaque vel remota dioecesis, non equidem am¬ 
plae, parte saepius visens; verum etiam longius latiusque deinceps 
se contulit, Bergomum, Mediolanum, Augustam Taurinorum, Pisas, 
Leucum, eo, denique, ubi res cumque postulabat, sui muneris maxi¬ 
me de rebus divinis humanisque concionandi, operam daturus, ad 
Lapurdense usque Specum, in Hispaniam usque, sacerdotio augen¬ 
dos consecraturus aut conventibus moderaturus, aut, in quibusdam 
sollemnioribus rebus, ipsius Pontificis vice functurus. 

Cum fuit autem ad primi Apostoli Cathedram evectus, universo¬ 
rum christiadum pater ac pastor creatus, quamvis sibi multo qui¬ 
dem amplior obtigisset dioecesis et ulterius esset aetas provecta, 
episcopum tamen, ex ipsius vocabuli sententia usque se praebuit. 

Itaque, usque ab inito pontificatu hospitalium «Sancti Spiritus» 
ac «Jesu Infantis» aedium infirmi, nec non et carceris «Regina Cae¬ 
li» in vinculis custoditi Eum visurum exceperunt, illo Jesu Christi 
natali die, memoriae quidem tradendo, anno MCMLVIII. Crebrius, 
insuper, suos ipsius curiones, sacerdotes, sacrorum alumnos conve¬ 
nit, quibus familiariter, pro sua comitate, semper est usus; ad ipsa 
monasteria, coenobia, sacros recessus, monachos virginesque devotas 
visum se contulit. Piacularibus, adde, pompis, quadragesimali tem¬ 
pore, interfuit; item. Hebdomadae Sanctae memoriam apud princi¬ 
pem S. Johannis Aedem, apud S. Pauli, S. Crucis, S. Mariae Majoris 
templa, singulari pietate recoluit; pedibus crebro Romae vias pera¬ 
gravit, quem turbae arctius urgebant, satis habentes se vestis ejus 
fimbrias saltem tangere. Exeunte saeculo ab «D. Curati d'Ars», qui 
dicitur, obitu, Encyclicas Litteras «Sacerdotii nostri primordia» 
pervulgavit, quibus sanctimoniae ac perficiendi muneris industriae 
rationes moresque doceret; primae Romanae dioecesis «Synhodo», 
quae dicitur, ultima januarii mensis hebdomade, praefuit, anno 
MCMLX, quo validiores ipsorum sanctimoniae rationes sacerdotibus, 
monachis virginibusque sacris, nec non et fidelibus ipsis percen¬ 
seret. 

Pro sua, demum, modestia ac verecundia, minime est ausus, fra¬ 
tres per episcopatum conjunctos allocutus, de se dicere quod de 

Christo Scripturae referunt: «Exemplum dedi vobis, ut quemadmo¬ 
dum ego feci, ita et vos faciatis». Id tamen tacite significabat, cum 
paulatim Ipse minus in dies pastoralis muneris pondus subire vide¬ 
retur, percrebrescente Ecclesiae opera pro rata ejus aetatis laboris¬ 
que parte. 


•k * * 

Si quis quaerat quomodo tam ingens tamque varia opera optime 
semper cesserit, non humanae tantum naturae adjumenta observet, 
sed animum praesertim penitus terebret, cujus facultates ex arcani 
quodam sermonis commercio cum Deo manaverint; id, insuper, con¬ 
sideret, quod Ille ad unam Christi Ecclesiae salutarem obtinendam 
causam se totum dederit. Nam, hic Servus Servorum Dei concreta 
ac validiore, etsi non summa, fuit quidem doctrina imbutus (ut, ex. 
gr., de D. Caroli ministerio «Annales» testantur); fecundus etiam 
fuit, etsi non facundus, concionator. Nescimus, denique, quid in ocu¬ 
lis, voce, motu gestaverit, ut sui ipsius studium in aliis excitaret; 
at Dei vir fuit, praeter cetera, Johannes XXIII, cujus illa «sapientia 
cordis», tamdiu imperitissimo cuique occulta, cogitationes et opera 
semper direxerit. 

Si quis «Animae Diarium» legerit, minime dubitet quin auctor 
sinceram suam expresserit mentem aut ne unum quidem apicem 
inesse siverit superfluum, nedum a vero alienum: illud enim eundem 
spirat odorem, ac illa S. Teresiae e Jesu Infante «Animae Historia». 
Integerrimus semperque sui similis, et ab adulescentulo et deinceps, 
in illius «Diarii» paginis exstat, quippe qui, in Dei sortem vocatus, 
huic semper immutatam servaverit fidem. 

Quae constans autem ipsius vitae norma fuit, illud nempe «Oboe¬ 
dientia et pax», significat quam humiliter Deo, et omnibus qui in 
nomine Ejus aliquo fungerentur munere, se subegerit, quam comiter 
suaviterque omnes adierit. Integerrimae ac purae conscientiae indi¬ 
cium in omnibus ejus exstat operibus. Exeuntem octuagesimum vitae 
suae annum celebraturus, cum se aliquantulum secreto recepisset 
ad res de aeterna salute meditandas, haec scripsit: «Peccata = circa 
castitatem, ad me quod attinet, haud quicquam unquam grave, vel 
immodestos gestus; circa oboedientiam, nullus, vel minimus inoboe¬ 
dientiae motus omnino me affecit, quare gratias Deo ago quod ea 
culpa me semper exemit, tum maxime cum non parvae impensae fu¬ 
tura mihi oboedientia fuit; circa caritatem, magis familiariter, nulla 
fere ope nisus, ea uti videor; aliquid tamen incommodi interdum 
mihi attulit caritatis usus; ad intolerantiam vel ipsam interdum im¬ 
pelli videor, quam, «me inscio», quispiam forsitan aegre ferat. 

Quibus omnibus perspectis, plane liquet Eum vitam totam degis¬ 
se serenam, eo videlicet quod divinae voluntati, ut quibusdam fieri 
solet viris peculiari beneficio donatis, agendi rationem, in omnibus 
tractandis negotiis, omnino conformaret. Si quis, igitur, id addat, 
quod animum a caducis hujus mundi commodis adeo sejunxit, ut 
sese paupertatis voto obstrinxerit; si quis meminerit quam humilem 
vitam, Ipso non quidem invito, usque degerint propinqui, dum Pe¬ 
tri Cathedram teneret; si quis, denique, secum recogitet quam libe¬ 
rali humanoque animo in egenos, miseros, infirmos, aberrantes ipsos 
se gesserit, vix abstineat quin aestimet Eum supernis Gratiae donis 
singulari modo affectum fuisse, quibus eo magis frueretur, quo li¬ 
bentius eisdem consensisset. 

Ex his omnibus id colligi, demum, potest, quod Johannes XXIII 
sanctimonia praestantissimus fuit, prout singularibus praeditus vir¬ 
tutibus, more —ut vulgo dicunt— herois, etsi praeter naturae ordi¬ 
nem nihil in Eo conspiceretur. Ejus tamen private ac publice viven¬ 
di agendique mores plane probant Deum Ipsi adfuisse, cum tam 
digne, tam pie, ardenti caritate aestuans, divina quadam potestate 
suffultus, alter profecto Christus, cunctas orbis gentes regeret et go- 
bernaret. 

Propius vero accedere videmur, cum dicamus Eum, divino mo¬ 
tum afflatu, Oecumenicum indixisse Concilium, unam nempe illius 
pontificatus rem prae ceteris admirabilem futuram; quin etiam, ad 
id ipsum, juxta Omnipotentis nutum ac numen. Apostoli Petri 
adeptum esse Cathedram. Nam, post tertium vix mensem quam ad 
supremam Ecclesiae dignitatem evectus erat, apud templum D. Pe¬ 
tri extra moenia, septimo kal. febr. anno MCMLIX, faustissimum 
illud attulit nuntium: Romanam Synhodum primum celebratam fore, 
deinde Oecumenicum indictum fore Concilium, Vaticani II nomine 
in perpetuum hominum memoriae tradendum. 

Ad omnia mox paranda instruendaque sedulo incubuit; at laboris 
id fuit pondus, ut postridie vix febr. kalendas, anno MCMLXII, motu 
proprio Concilium ad V a. nonas octobr. ineundum nuntiaverit. 

Id pro certo haberi potest, quod praecipuum sibi propositum fue¬ 
rit Oecumenicum convocare Concilium pro ipsis Ecclesiae condicio¬ 
nibus sub «universitatis» specie conspiciendis, prout aetatis nostrae 
res postulent, quibuscum congruenter christiana res publica se ge¬ 
rere oporteat; pro eo insuper quod Christi nomen longius latiusque 
propagetur, quod dissentientes fratres fidei unitatem persequantur, 
quod probitatis, etiam sanctimoniae, mores reviviscant, qua nulla 
Catholicae Ecclesiae alia fuit unquam praestantior nota. 

Inenarrabile fruendum dedit Ei gaudium Dominus, cum id provi¬ 
de fieret, ut Concilium ipso divinae M. V. Matemitatis die festo ce- 

lebrari coeptum fuerit: omnibus enim constat quanto percolendum 
studio quodvis M. Virginis, quam sui pontificatus «Stellam fulgentem» 
haberi censuit, Ipsi festum fuerit. 

At mox, prima ejusdem Concilii praetereunte mora, ad aeternam 
victoriae palmam consecuturum justo Judici servum suum bonum 
ac fidelem vocare placuit, qui pro Ejus gloria intrepidus tanti certa¬ 
minis sibi sumpsisset onus. Antea tamen, juxta illud «virtus in infir¬ 
mitate perficitur», universo hominum generi exemplum dandum cu¬ 
ravit, quae quantaque passum ipsum Pontificem Ecclesiae esse pro¬ 
futurum. Ita profecto se rem habuisse perspicuum est, quod eadem 
qua hora Eucharisticum Sacrificium in area ante Maximum christiani 
nominis Templum peractum fuit, sub vesperum, tertio Nonas julias, 
a. MCMLXIII, lugubres Petrianae Molis sacri aeris tinnitus nuntia¬ 
runt Johannis quoque sacrificium simul esse confectum simulque 
Pontificem ad beatam caelorum requiem transisse. 

Suo videlicet sacrificio tantus Pontifex propitium Deum facturus 
videbatur ad ipsum Concilium persequendum et feliciter perficien¬ 
dum. 

Ipse, apud beatorum versatus choros, jam satis profecto habere 
potest se tandem praecipui sui voti compotem esse. 


Prof. Januarius Marinelli 
Via Salvator Rosa, 241 
NEAPOLI in Italia 



DE SERVIO (c. ^oo p. Chr. n.) 


In memoriam Doctoris Aemilii Orth, qui Palaestrae Latinae 
paginas scriptis suis saepe honestavit, haec de M. Servio quae 
apud nos vulganda reliquit cum Hispaniam olim visitare sole¬ 
bat itineribus scientificis, nunc typis mandamus. 


Servius circa annum 370 natus esse videtur et anno 400 Romae 
magister linguae latinae floruit et grammaticus commentarios in Ver¬ 
gilii (70-19 a. Chr. n.) carmina composuit; in primis «Aeneidem» in¬ 
terpretatus est, ad «Georgica» non tot labores applicuit. Vergilius 
enim a Romanis summum fastigium sapientiae habebatur, quare in 
omnibus scholis tamquam fundamentum eruditionis tractabatur; 
idem poeta verus nationis romanae fuit ideoque ejus «Aeneis» Roma¬ 
nis eadem auctoritate fruebatur atque Graecis Homeri carmina. 

Servius fuit fortasse discipulus senis Donati qui (c. annum 350) 
Romae maxima gloria magistri grammaticae fruebatur; ejusdem Do¬ 
nati disciplina etiam Hieronymus (c. 342-420) eruditus est, aequalis 
ille immortalis episcopi Augustini Africani et Marii Victorini rhetoris 
et philosophi. 

Servius ipse circa annum 400 Romae, in capite mundi, grammati¬ 
cam clarissime docuit, ubi permultae scholae adulescentibus urbis et 
orbis terrarum certatim linguam latinam auctoresque antiquos expli¬ 
cabant; ille sine dubio dependet a Donati commentariis in Vergilii 
carmina, qui poeta Servii libris amplis explicatur et studiose defen¬ 
ditur; jam Probus grammaticus (c. 70 p. Chr. n.) ad Vergilium adno- 
tationes commentandi gratia conscripsit, ut elucet a codice Pari- 
sino 7530. 

Vergilius adulescens doctrinam Epicuri Sirone magistro didicit; 
quam ob rem tam saepe Epicureorum mentio in Servii commenta¬ 
riis fit. Etiam Lucretius saepius apud Servium nobis occurrit, quia 
carmine De Rerum Natura Epicuri placita describit quibus Vergilius 
quoque adhaesit. Praeter Epicureos non raro Stoici in illis commen¬ 
tariis reperiuntur, qui Epicureorum erant adversarii. Memoriae 
dignum est utramque sectam philosophorum Epicuream et Stoicam 
ad interpretationem carminis adhibere neque ullam fere aliam scho¬ 
lam antiquorum sapientium, unde patet illos locos vetustissimis 
temporibus grammaticorum romanorum ortos esse, ut exemplum 

afferam M. Valerium Probum grammaticum (anno 70 p. Chr. n.) qui 
etiam ad Vergilium adnotationes scripsit (cfr. cod. Parisinus 7530); 
et ante Probum Julius Hyginus (grammaticus hispanus) ab Augusto 
imperatore libertus (54 a. - 17 p. Chr. n.) rector bibliothecae Palati¬ 
nae, qui ad Vergilii carmina notas fecit (cfr. Gellius 1,21,2 et 16,6,14). 

Lucretius ipse ad grammaticam latinam discendam non erat 
aptus auctor romanus propter multas priscae latinitatis proprietates 
captu difficiles; a Servio laudantur ultro poetae Persius, Statius, Lu¬ 
canus, Juvenalis. Lucretius solum ad res physicas et naturales illus¬ 
trandas, non ad alias Vergilii res declarandas adhiberi potuit. 

Auctoritas Servii tanta erat, ut Macrobius eum in «Saturnalibus» 
ad disputandas quaestiones adduceret. In Servii commentariis mul¬ 
tae quoque animadversiones inveniuntur, quae ad Vergilii versus 
nullo modo spectant; in illis commentariis vocabula et partes sen¬ 
tentiae explicantur; praeterea propositones quasi philosophae ab alio 
commentatore magis philosopho ad Servii opus adjunctae sunt. Ser¬ 
vius fuit denique maximus existimator et interpres Vergilii antiquus. 
Praeter vocabula etiam ars poetae versus faciendi tangitur. 

Servius quidem cum philosophiae non tam peritus esset, Vergilio 
poetae interpretando neque ulli alii auctori maximam operam nava¬ 
vit quaestionesque grammaticas tractavit. Eo quod etiam hodie in 
scholis latinis Vergilius poeta auctor celeberrimus habetur, cujus 
carmen «Aeneis» legatur oportet, Servius quoque suo jure comme¬ 
morari potest; multae sententiae universalioris generis ac momenti 
in Servii commentariis obviae hic jam proponantur. Locis igitur se¬ 
quentibus numeri adduntur, quorum primo volumen editionis Ser¬ 
vii, secundo pagina, tertio linea paginae significatur: ex editione, 
quam Georgius Thilo fecit Lipsiae 1881-1887 apud Teubnerum «Ser¬ 
vius GRAMMATICUS — IN VERGILII CARMINA COMMENTARIT». 

Ecce dictorum tabula! 


omne quod abundat, vile est (3,184,21); 
natura aeris per se nihil facit nisi alie¬ 
na conjunctione ventorum scilicet, qui 
creant nubes et pluvias (2,151,15); 
aestatis certus est calor (3,160,17); 
omne altum migrum est (1,608,20); 
nullus est amator laboris (3,166,16); 
tria sunt, quibus amatores possunt pla¬ 
cere: divitiis, pulchritudine, cantilena 
(3,21,7); omnis amor plenus furoris est 
(3,124,9); gravior amor fit ex despera¬ 
tione (3,99,25); definitio amoris est: 
ignis occultus (1,194,19); anima perpe¬ 


tuitatis est (1,369,8); anima caeli pars 
est (1,313,20); volunt philosophi invi¬ 
tam animam discere a corpore, cum 
quo adhuc habitare naturae legibus 
poterat (2,649,31); tribus constamus: 
anima... corpore...umbra (1,577,10); om¬ 
nes periti dicunt in homine quattuor 
esse animas: unam vitalem... aliam 
sensualem... tertiam intellectualem... 
esse etiam quartam infra omnes quae 
«physike» vocatur, naturalis (1,602,5); 
omne pingue animal caret pilis (3,307, 
1); omnia animalia ex quattuor elemen- 

tis et divino spiritu constare mani¬ 
festum est (3,337,2); in omnibus ani¬ 
malibus non est amor unus atque 
idem, sed in singulis generibus pro 
qualitate naturae (3,295,12); sicut ani¬ 
mi facta immortalia sunt, ita corporis 
pereunt (2,318,32); physicum est ut qua¬ 
litatem animi ex oculorum aut corpo¬ 
ris stabilitate aut mobilitate nosca¬ 
mus (1,523,2); cantus ad animum, sal¬ 
tatio ad mobilitatem pertinet corporis 
(3,63,10); omnis antiquitas difficile pu¬ 
ra et incorrupta manat in posteros 
(2,316,8); salsa aqua magis pruriginem 
creat (3,311,3); nostri arbitrii est visa 
omnia vel improbare vel recipere (1, 
632,8); omne quod aridum est, cum 
frangi coeperit, nimium efficit sonum 

(3.204.4) ; arma dicuntur cunctarum ar¬ 
tium instrumenta (1,55,8); arx est in 
civitate munitus locus (1,368,10); aspe¬ 
ra sunt, quae cum veritate dicuntur 

(2.579.4) ; avaritia homines navigare 
compellit (3,49,18); inchoare bella quo¬ 
rumlibet est (1,463,24); vestigia scele¬ 
rum (sunt) bella civilia (3,47,3); bitu¬ 
men ex fulmine dicitur procreari (3, 
106,15); plerumque bona in pejus, ma¬ 
la mutantur in melius (3,109,26); re¬ 
gum est breviloquium (1,171,5); sum¬ 
mus calor frigoris est principium (3, 
154,6); Venerium officium non nisi ca¬ 
lore consistit (2,258,15); nulla res sic 
fovet omnia quemadmodum calor ( 1 , 
32,17); naturaliter omnis candor vici¬ 
num in se trahit ruborem (2,582,7); 
canere otiosorum est (3,117,27); can¬ 
tantes... minorem itineris sentiemus 
laborem (3,117,20); carcer est custodia 
noxiorum (3,285,7); caro corrupta mor¬ 
bo quendam habet mucorem, qui non 
potest ablui, quoniam omne possidet 
corpus, (3,319,13); casus... ad omnia 
pertinet quae extrinsecus sunt: ut ad 
ruinam, incendia, naufragia (1,577,3); 
naturale est ut, quotiens simul multa 
cogitamus, vix aliquid comprobemus 
(2,544,17); conscientiae... puniunt sem- 
per nocentes (2,48,9); magna consola¬ 
tio est, quae ostendit non esse dolen- 
da omnia (2,440,10); haec est plena 


laus, quae etiam contrariarum rerum 
continet vituperationem (3,115,4); nihil 
est tam contrarium inter se quam aes¬ 
tas et hiems (3,190,9); non mulcetur 
nisi quod corporale est (2,128,26); cor¬ 
pus nostrum umbra inferorum (est) 
(1,313,20); omne quod potest videri, 
corpus dicitur (2,54,7); omne quod 
corrumpitur, aeternum non est (2,101, 
9); tolerabilius est non inchoare quam 
incepta deserere (1,27,2); deum fieri 
maximum est; in potestate habere, quis 
deus velis fieri, plus esse quam maxi¬ 
mum constat (3,138,21); dii umbris 
contrarii sunt, quas nigras esse con¬ 
stat (3,25,16); dilemma... est complexio, 
quae adversarium ab utraque parte 
concludit (1,317,6); res diu duratura 
tarde crescat necesse est (3,237,23); 
echo in concavis locis est (1,450,27); 
nulla pars est elementi sine deo (2,102, 
16); elementa... membra sunt mundi 
(2,102,17); corporalia sunt elementa 
(2,128,25); Epicurei... dicunt deos ni¬ 
hil curare (1,298,29); Epicurei... dicunt 
deos non curare mortalia (1,319,21); 
Epicurei... casibus cuncta concedunt 
(2,439,27); Epicurei... dicunt duo esse 
rerum principia: corpus et inane (3, 
69,18); Epicurei dicunt nihil esse, quod 
non habeat originem sui (3,222,23); 
Epicurei stulte solem de atomis dicunt 
constare et cum die nasci, cum die pe¬ 
rire (1,567,6); tractatur ab Epicureis: 
rebus tollere noctem colorum varieta¬ 
tem (2,47,10); Epicurei dicunt fulmina 
non judicio deorum, sed ex nubibus 
fieri (3,200,24); secta Epicurea nihil 
sine voluptate vult esse perfectum 
(3,66,26); secta Epicurea rebus se¬ 
riis semper inserit voluptates (3,71, 
8); Epicurei dicunt geminam esse vo¬ 
luptatem: unam quae percipitur et al¬ 
teram imaginariam, scilicet eam quae 
nascitur ex cogitatione (3,27,3); Epicu¬ 
rei dicunt nihil superesse post mor¬ 
tem (1,314,15); Epicurei... animam cum 
corpore dicunt perire (1,467,25); Epi¬ 
curei dicunt omnia perire cum corpore 
1,602,3); omne quod est, aut continet 
aut continetur (3,69,20); exercitium est 

meditatio (1,494,5); fabulae causa de¬ 
lectationis inventae sunt (3,71,10); 
falsa plena solent esse blanditiis (2, 

579.5) ; contra fata venire constat ne¬ 

minem posse (1,267,15); fata differun¬ 
tur tantum, numquam penitus immu¬ 
tantur (2,259,22); fati necessitas nulla 
peritia potest depelli (2,339,9); nihil 
tam contrarium est fato quam casus 
(2,248,8); felicitas temporum ad impe¬ 
ratoris pertinet laudem (3,45,15); om¬ 
nis fides tuta est (1,530,14); frigoris fi¬ 
nis est caloris initium (3,154,6); aes¬ 
tivo tempore sub umbra fit frigus (3, 
12,4); fur noctis utitur tempore (3,308, 
26); Furiae numquam nupserunt (2,49, 
3); gaza omnis fructus est (1,594,23); 
vitiosum est post speciem genus infer¬ 
re (2,209,16); Heracliti (est) opinio, 
qui dicit omnia ex igni procreari, quem 
nunc terris alimenta praebere comme¬ 
morat (3,153,16); hiemis certum est 
frigus (3,160,17); ad homines jura per¬ 
tinent (3,193,22); homines constat esse 
prudentiores animalibus (3,209, 15); 

mihil nobis hospitio esse vicinius 
constat (1,409,20); tribus humana vi¬ 
ta continetur; natura... fato... fortu¬ 
na (1,576,28); vitae humanae incerta 
sunt omnia (2,248,7); hyle est faex om¬ 
nium elementorum, id est ignis sordi¬ 
dior et aer, item aqua et terra sordi¬ 
dior, unde cuncta procreantur (2,282, 
23); hyle (= silva) ...est elementorum 
congeries, unde cuncta procreantur (1, 

114.6) ; omnium rerum conlisio ignem 
creat, ut in lapidibus cernimus vel 
attritu rotarum vel in silvis arborum 
(1,207,22); imago in speculo contraria 
ostendit universa (3,22,24); in mari 
imago non cernitur, quia non stat (3, 
22,19); nulla res ita decipit quemad¬ 
modum imago (3,22,23); omnis magni¬ 
tudo imperii periculis subjacet (3,267, 
1); vitae humanae incerta sunt omnia 
(2,248,7); in rebus incertis sola opus 
est divinatione (3,42,2); tolerabilius est 
non incipere aliquid quam incepta de¬ 
serere (3,28,15); nihil excellentius est 
ingenio, quippe quo reguntur universa 
(3,27,20); scimus unumquemque pro 


generis qualitate in iram moveri (2, 
644,5); si est idem siderum motus, ne- 
cesse est ut omnia quae fuerunt, ha¬ 
beant iterationem (3,45,4); pietas pars 
justitiae est sicut severitas (1,167,15); 
volentibus imperare justitiae est (3, 
359,22); naturale est, ut lac augeatur 
frigore, calore minuatur (3,41,24); sci¬ 
mus quia, quae loquimur, falsa esse 
possunt (2,123,3); haec signa magis fi¬ 
da et subtiliora esse, quae ex luna vel 
sole colligimus (3,210,5); scimus levio¬ 
ra esse mala, quae ex opinione con¬ 
tingunt (3,205,19); pura mella constat 
esse meliora (1,142,17); apud majores 
omne mercimonium in permutatione 
constabat (3,300,19); metam et fines 
vitae dicimus, mon mortis (2,622,23); 
quanto quid minutius, tanto est den¬ 
sius (1,621,21); naturaliter monentes 
cupiunt satiari extremo lucis aspectu 
(2,467,15); mors infinita est (2,622,23); 
in ipsa morte finis est (2,622,25); nihil 
est morte praestantius (3,118,4); natu¬ 
ra dicta est ab eo, quod nasci aliquid 
faciat (3,222,22); vitia naturae nulla 
ratione mutari, sed mitigari aliquate¬ 
nus possunt (1,36,1); quae contra na¬ 
turam fiunt, non adserunt praejudi¬ 
cium generalitati (2,34,16); contra na¬ 
turam nihil hominum inventum valet 
(3,219,28); quae naturalia sunt, omni¬ 
bus patent (2,476,4); navigatio ex mer¬ 
cimonii ratione descendit (3,50,20); 
semper duae negativae unam confir¬ 
mationem faciunt (3,154,24); nobiles 
etsi ad praesens videntur ignoscere, 
tamen in posterum iram reservant 
(2,644,5); naturale est ut obscurum sit 
omne concavum (1,278,18); plerumque 
plus optamus quam speramus posse 
contingere (3,145,9); quotiens aliqua 
non possumus solvere, paria opponi¬ 
mus (2,393,27); magnae virtutis est in 
nimio labore parvis esse contentum (2, 
361,19); animus, in quo est passio, me¬ 
retur reverti (in corpus) (2,102,4); de¬ 
siderium redeundi in corpora... sine 
passione non fit (2,102,3); patens est, 
quod et aperitur et clauditur ut os¬ 
tium, oculi (3,5,3); patulum dicimus. 

quod patet naturaliter ut nares, arbor 
(3,5,2); nullum proelium caret periculo 
(1,287,11); nihil est, quod perire fun¬ 
ditus possit (3,337,27); gloriosum est 
pro amico perire (2,346,2); qui eru¬ 
dierunt et ornaverunt vitam per inven¬ 
ta artificia, (sunt) philosophi (2,93,8>; 
physici dicunt stultos esse homines 
frigidioris sanguinis, prudentes calidi 
(3,265,18); dicunt physici minui san¬ 
guinem per aetatem (1,313,7); dicunt 
physici morbos venire ex cibi et potus 
nimietate vel mutatione, ex nimiis vi¬ 
giliis et multa sollicitudine (3,317,9); 
volunt physici vinum non gelare (3, 
305,16); physici ajunt omnium rerum 
elementum aquam esse, in quibus 
Thales primu9 (3,349,9); physici morbos 
aut a contrariis aut a similibus asse¬ 
runt posse depelli (3,126,15); antiquo¬ 
rum omnes poenae pecuniariae fue¬ 
runt (1,59,20); poeta quasi musarum 
sacerdos est (3,263,22); sectis philoso¬ 
phorum poetae pro qualitate negotio¬ 
rum semper utuntur nec se umquam 
ad unam (sc. sectam) alligant nisi quo¬ 
rum hoc propositum est (2,439,21); ple¬ 
rumque in compositione vel derivatio¬ 
ne principalitatis natura corrumpitur 
(1,41,16); non omnia procreantur in 
omnibus terris (3,229,9); pars illa quae 
vicina est divinitati... est prudentia (3, 
351,13); Pythagorica virtus est quin¬ 
quennale silentium (2,449,24); Pythago¬ 
rici dicunt omne, quod crescit, animam 
habere (3,159,2); omnis religio est ti¬ 
moris (2,591,11); omnis religio dixit 
prosperum cursum (1,407,7); ad religio¬ 
nem fas... pertinet (3,193,22); religiosi 
sunt, qui per reverentiam timent (2, 
83,6); omnis res hominum aut ex 
nostra voluntate descendit aut ex fati 
necessitate aut ex deorum voluntate 
(1,28,1); infantes parentes risu se in¬ 
dicant agnoscere (3,52,22); physica 
rusticanorum est in paleis et in messi¬ 
bus (3,16,2); et rustici felices sunt et 
qui tribuunt operam philosophiae (3, 
266,4); personae rusticae sunt simpli¬ 
citate gaudentes, a quibus nihil altum 
debet requiri (3,2,4); nihil in his (per¬ 


sonis rusticis ) urbanum, nihil decla¬ 
matorium invenitur (3,4,11); sectas di¬ 
cimus habitus animorum et instituta 
philosophiae circa disciplinam (2,399, 
10); senes semper novimus esse gelidos 
(3,201,18); in suasione vel dissuasione 
tam sensus quam verba considerantur 
(1,223,11); sepulturae beneficium gene¬ 
raliter debetur universis (2,489,20); 
plerumque scimus nos decipi serenita¬ 
te (3,210,14); majores se sermone 
cognoscunt (3,52,22); constat post 
factum mundum ex qualitate solis 
tempora esse divisa (3,248,1); sollici¬ 
tudo... regum semper est comes (l, 
113,28); constat sonum omnem ex ven¬ 
to creari (1,384,5); spes semper incer¬ 
ta est (1,266,20); stellae cadere non 
possunt, quarum natura est ut stent 
semper, unde et stellae vocantur (3, 

205.5) ; Stoici dicunt fatorum statuta 
servari (2,439,29); Stoici nasci et mori 
fatis dant, omnia media (inter nas¬ 
cendum et moriendum) fortunae (2, 

248.6) ; Stoici... fati adserunt necessi¬ 
tatem (1,319,20); dogma Stoicorum os¬ 
tendit nulla ratione posse fata muta¬ 
ri (1,96,3); Stoici dicunt non esse nisi 
unum deum et unam eandemque esse 
potestatem, quae pro ratione officio¬ 
rum nostrorum variis nominibus ap¬ 
pellatur (3,130,24); Stoici dicunt unum 
esse deum cui nomina variantur pro 
actibus et officiis (1,574,25); Stoici... 
dicunt deos humana curare (1,86,21); 
Stoici nimiae virtutis sunt et cultores 
deorum (2,439,32); Stoici ... dicunt ip¬ 
sam virtutem esse pro praemio, etiam¬ 
si nulla sint praemia (1,178,28); Stoici 
animam tam diu durare dicunt quam 
diu durat et corpus (1,350,4); Stoici 
et Academici... dicunt ea quae contra 
naturam sunt, non fieri, sed fieri vi¬ 
deri (1,357,3); syllogismus est plenus, 
qui constat ex propositione, assumptio¬ 
ne, conclusione (3,100,21); ex sideribus 
tempora colliguntur (3,129,24); terra 
mater est rerum omnium et seminum 
cunctorum creatrix (3,219,1); cum cete¬ 
ra elementa mobilia sint, sola terra 
stabilis est, unde et bruta dicitur (1,86, 

3); timidus est, qui semper timet (3, 
67,28); qui caret gaudio, sine dubio 
tristis est (2,53,8); tristia contraria 
est aeternitati (2,56,3); tristitia vicina 
luctui est (2,53,9); omnis umor ex ter¬ 
rae nascitur venis (2,92,2); universa 
ex astrorum motu pendere manifestum 
est (3,45,5); qui conatur universa 
cognoscere, debet etiam impossibilia 
scire, ut est harenarum vel fluctuum 
numerus (3,229,2); omnis utilitas fetus 
est (3,259,6); naturale est ut loca con¬ 
cava plena sint ventis (1,34,13); multum 
interest inter verum et opinatum ma¬ 
lum seu bonum (3,262,6); viam per 
aviam nullus requirit (2,314,25); victo¬ 
riae lex est, ut victi cedant in habitum 
nomenque victorum (2,643,19); ea vero 
quae videmus, sine dubio vera sunt 


(2,123,3); vincere vel finire (bella) pau¬ 
corum (1,463,24); vincere virtutis est (3, 
359,21); omnes vires usu venerio debili¬ 
tantur, qui sine corporis damno non ge¬ 
ritur (1,650,3); virus et bonum et ma¬ 
lum, est sicut venenum nam idem est 
(3,163,2); diu quaesitum est, utrum phi¬ 
losophiae an rusticitatis esset vita fe¬ 
licior (3,263,12); majores nostri vitia 
non in dicto, sed in significatione esse 
voluerunt (2,195,4); amandae sunt vir¬ 
tutes, ut vitae brevitas fama et glo¬ 
riae meritis possit augeri (2,440,14); 
voluntate aliquo non deferimur, sed 
venimus (1,381,23); vox est omne quod 
sonat (1,450,4); nullus faciem alterius 
potest accipere, sed vultum, qui pro 
mentis qualitate formatur (1,194,3). 

EXITUS XXIII CERTAMINIS CAPITOLINI INTER NATIONES 

DE SOLUTA ORATIONE LATINA 


Felicem habuit exitum Certamen Capitolinum XXIII inter natio¬ 
nes quod superiore anno Institutum Studiis Provehendis opportune 
indixerat. 

Primum praemium cimo. Prof. Theodoro Ciresola tributum est 
ob scriptum cui index «Sacrum divi Augustini lavacrum». 

Secundum obtinuit locum Prof. R. Thomas Foster lucubratione 
quae «Pugilatus certamen» inscribitur. Praeterea digni etiam qui me¬ 
morentur sunt aestimandi Prof. C. Austin, D. de Castro, T. Fabbri, 
G. Gualtieri honorificae laudis diplomate insigniti. 

Et praemia et diplomata Romae in Capitolio XI kal. maj. dis¬ 
tributa sunt. Hac data occasione Certamen Capitolinum XXIV indi¬ 
citur. 

Solmsen, F. - Merkelbach, R. - 
West, M. L. — Hesiodi Theogonia, 
Opera et Dies, Scutum, Fragmenta 
Selecta. Oxonii e Typographaeo 
Clarendoniano, MCMLXX. Pag. 
XXV-246. 

Hesiodi Theogonia, Opera et Dies, 
Scutum Herculis, Fragmenta selecta e 
typographaeo Claredoniano a peritis- 
simis viris in lucem prolata sunt. Quae 
editio praefatione de operibus Hesiodi 
in primis praemunitur ad codices 
praesertim, ut editio critica expostulat, 
quod attinet; codicum enim qui singil- 
latim adhibentur conficitur descriptio 
cum codicum tribus carminibus com¬ 
munium tum unicuique Hesiodi operi 

a rii; conspectus praeterea siglorum 
t ibetur sive codicum sive papyro¬ 
rum. Deinde textus graecus apponitur 
brevi apparatu critico exornatus, ope¬ 
ris finis imponitur indice nominum 
quo utilius redditur legentibus atque 
consulentibus. 

Harris, W. V. — Rorne in Etruria 
and Umbria. Ed. Clarendon Press, 
Oxford, 1971. Pag. IX-370. L. 6.50 
net in UK. 

Ex operis indice, quem praebemus 
lectoribus: I. Sources; II. The Wars 
of Conquest; III. The Roman Foede¬ 
ra; IV. The Alliance with the Etrus- 
can; V. The Romanization of Etruria 
and Umbria; VI. The social War; 
VII. The Enfranchisement of the 
Etruscan communities; VIII. The Sullan 
Settlemenl j; IX. The Augustan Set- 
tlement. Appendix I-III. Bibliography. 
Map. Index, facile colligi potest quid 
sibi proposuerit auctor in hoc opere 
conscribendo: describere scilicet atque 
exponere quam rationem politicam Ro¬ 
ma habuerit in diversis Italiae proxi¬ 
mis regionibus jam inde a saeculo IV 


ante Chr. n. usque ad imperii exor¬ 
dium. Quem ad finem Prof. W. V. 
Harris fidem auctoritatemque investi¬ 
gat narrationum historicarum quae su¬ 
persunt, rationem politicam socialesque 
condiciones quibus illas regiones Roma 
subegit, moderavit romanasque reddi¬ 
dit, in primis quod ad linguas vernacu¬ 
las per latinam sufficiendas spectat; 
describitur etiam vis momentumque 
Tuscorum Umbrorumque in re publi¬ 
ca tardiore nec non in saeculi primi 
perturbationibus. Tribus appendicibus 
exponitur quo pacto Tusci ante bellum 
sociale civitatem romanam adepti sint, 
ubi Tuscorum Umbrorumque urbes 
sitae essent. 

Nisbet, R. G. M. - Hubbard, M. — 

A comnientary on Horaee Odes, 

Book I. Ed. Clarendon Pres, Oxford, 
1970. Pag. LVIII-440. L. 4.20 net. 

Horatii Carmina in iis antiquorum 
scriptis inveniuntur quae melius au¬ 
ram popularem sibi captarunt quae¬ 
que tamen pejus sunt intellecta. 
Opus, quod manibus versamus, ab 
auctore est exaratum qui optime novit 
hujus modi poemata nimis esse erudi¬ 
tiora quam ut eum praetereat cer¬ 
tarum formarum et argumentorum 
cognitionem necessario expostulare. 
Introductio praeit (p. XI-LVIII) ubi 
haec scitissime tractantur: I. The Odes 
and their Litterary Form; II. The 
Chronological Setting of Odes I-III; 
III. The Metres of the Odes; IV. The 
Ancient Commentators; V. Abbrevia- 
tions, etc. Unumquodque carmen bre¬ 
vi praemunitur prooemio quo in pro¬ 
priis litterarum graecarum et latina- 
rum adjunctis perspicue patet. Com¬ 
mentario per abundanti scatet numero 
locorum similium quibus auctor osten¬ 
dit quot diversis modis Horatius in 
iisdem argumentis usitatis iterum trac- 

tandis sed variandis exstiterit peritis- 
simus. Librum aestimamus haud par¬ 
vae fore utilitati iis in primis qui alios 
antiquitatis poetas comentarios quoque 
exornandos aggrediantur, etsi utilius 
pro certo habeamus opus, si auctor tex¬ 
tum quoque latinum carminum hora- 
tianorum hac editione protulisset ut 
alium librum adeundum legentibus 
evitaret. 

Bowra, C. M. — On Greek Margins. 
Ed. Clarendon Press, Oxford, 1970. 
Pag. Vl-282. L. 3.00 net. 

Prof. C. M. Bowra, qui in rebus 
litterarum graecarum peritissimus ab 
omnibus agnoscitur, viginti 'hoc volu¬ 
mine collegit de poesi graeca lucubra¬ 
tiones. Liber initur duabus disputatio¬ 
nibus de epithetis apud Homerum; sin¬ 
gula tractantur etiam argumenta de 
Archilocho, Stesichoro, Theognide, 
Xenophane; duo Euripidis et Aristopha¬ 
nis opera minus cognita iterum investi¬ 
gantur nec non historia Orphei et Eu¬ 
rydices, Arionis et Delphini; oraculum 
praeterea Delphis Judiano praebitum, 
hvmnus Melini Romae dicatus, creti¬ 
cus Curetum hymnus inquiruntur. 
Quae lucubrationes, cum opus fuit, 
omnes sunt retractatae nonnullaeque 
ab aliis peritis in re viris annotationes 
subsequentes additae sunt. 

Llorente Maldonado, A. — Teoria 
de la lengua e historia de la Ungiiis- 
tica. Ediciones Alcala, Madrid, 1967. 
Pag. 484. Ptas. 350. 

1 

Hoc volumine tria opera de re lin- 
guistica colliguntur a cimo. Prof. A. 
Llorente Maldonado exarata et in Cor¬ 
pore Philologico Universitatis Grana- 
tensis a. 1955 et 1963 jam edita. Opus 
in praesens in quinque parte hac edi¬ 
tione dispertitur. Prima pars: Princi¬ 
pia Linguisticae Generalis Hjelmslev, 
ubi introductione peracta, opus cui est 
index “Principes de Grammaire Gene¬ 


rale” subtilissime indagatur, non nul¬ 
lis postea considerationibus additis 
(p 17-172). Altera pars ita inscribitur: 

“Grammatica Generalis” tanquam dis- 

♦ 

ciplina academica et caput scientiae lin¬ 
guisticae (p. 173-214). In tertia parte 
Prof. A. Llorente Maldonado de Mor- 
phologia et Svntaxi agens implicatissi¬ 
mam grammaticae dividendae quaestio¬ 
nem et alia plurima pertractat: ex qui¬ 
bus elementis sive lingua sive signum 
linguisticum constet, quibus rationibus 
seu methodis lingua investiganda sit, 
quo modo Linguistica et Gammatica 
sint structurandae, quam arduum et dif¬ 
ficile videatur Morphologiam et Syn- 
taxim certis finibus constituere, quo 
pacto hae quaestiones linguisticae in 
Conventibus Lutetiae Parisiorum et 
Londini habitis exagitatae in praesen¬ 
tia a peritis pertractentur (p. 215-370). 
Quarta pars et linguae et poesi et mun¬ 
dum concipiendi rationi indagandae 
destinatur (p. 371-401). Quinta demum 
parte Linguistica recentior investigatur 
per prima ejus spatia temporis 1928- 
1945 et 1945-1950 jam inde a primis 
Saussure inventis usque ad hodiernas 
in re linguistica inquisitiones. 

Iordan, 1. — Linguistica Romanica . 

Ediciones Alcala, Madrid, 1967. 
Pag. 765. Ptas. 600. 

Anno 1933 in lucem prodiit hoc 
opus quod tantis laudibus a criticis 
exceptum est ut omnes tanquam opus 
maximi momenti in re linguistica ha¬ 
berent; nova tamen inventa per plu- 
res quam viginti annos in hujus dis¬ 
ciplinae dicione Prof. I. Iordan elabo¬ 
rare collegerunt in libro funditus re¬ 
tractando, ut novis rationibus ac viis 
quaestiones in primis theoricas iterum 
reviseret, novam factorum linguistico- 
rum efficeret aestimationem, opiniones 
recentes ceteraque ante oculos haberet; 
quo factum est ut anno 1963 nova 
haec editio divulgaretur, quam nunc 
lectoribus nostris recensendam praebe- 



Bibliographia 


91 


mus. Editoribus non tantum visum est 
optimum interpretem quaerere verum 
etiam peritissimum in re virum elige¬ 
re. En igitur munus Dnni. Emmanuel 
Alvar, cimi, in Universitate Granaten- 
si Professoris. Adeo complevit atque lo¬ 
cupletavit opus ut ipse I. Iordan hanc 
versionem hispanicam praestantissimam 
omnium existimaret omnibusque opus 
omnino novum videatur. Namque Prof. 
E. Alvar volumini interpretando et in 
diem retractando impensissimam ope¬ 
ram industriamque navavit; locupleta¬ 
vit praecipue opus in iis quae ad 
quaestiones linguarum romanicarum 
paeninsulae ibericae attinent; recentis- 
simam collegit bibliographiam; omnia 
praeterea tractavit capita ut novum 
aliud volumen amplificatius quam pri¬ 
migenium videatur, summa tamen re¬ 
verentia ac fidelitate quam auctor ejus- 
que opus jure merentur. Ut recensioni 
criticae voluminis finem imponamus, 
en operis index: Capitulo 1: La Lin- 
gtiistica Romanica antes de 1900 (p. 
1-140). Capitulo II : La Escuela Idealis- 
ta o Estetica de Vosler (p. 141-248). 
Capitulo III: La Geografia Linguis- 
tica (p. 249-504). Capitulo IV: La Es¬ 
cuela Lingiiisjtica Erancesa (p. 505- 
672). Conclusion (p. 673-682). Nota bi- 
bliogrdfica (p. 683-688). Abreviaturas 
(p. 689-694). Indice de autores (p. 697- 
742) y de temas (p. 743-755). 

Collection Ducros. — Pindare: 

Olympiques. Edition bilingue Du¬ 
cros, Saint-Medard-en-Jalles (pres de 

Bordeaux), 1971. Pag. 172. Prix 
18 F. 

Opus corporis seu collectionis Ducros 
quo Pindari Olympica poemata in lu¬ 
cem denuo proferuntur, francogallica 
est conversio a Ch. Clair, B. Cassin, 
M. Deguy, F. Fedier, F. Fourcade, 
G. Iommi exarata. Quod ad conversio¬ 
nem vernaculam spectat, nobis ho¬ 
dierna, castigata, textui graeco recen- 
tique interpretandi generi aptatam at¬ 
que accommodatam. Quid sibi amplius 


proposuerunt interpretes hac Pindari 
editione bilingui quam carmina illa 
clarissimi vatis olympici nostra aetate 
divulgare? Cum prooemium aliaeque 
commentationes cum textu Pindari ma¬ 
gis cohaerentes desiderentur, non nul¬ 
lis lectoribus forte opus videatur non 
trita incedere via. Nihil curae sit lec¬ 
tori humanissimo! Non nihil ergo si¬ 
bi temporis insumat ut scripta ad pa¬ 
ginarum calcem oculis perlustret, ubi 
argumenta varia de rebus humanis eis- 
ue hodiernis recenti vividoque dicen- 
i modo magnopere exagitantur. 

Masciotta, M. — Dizionario di ter¬ 
mini artistici. Ed. Felice Le Mon- 
nier, Firenze, 1969. Pag. 272. L. 
2500. 

In praefatione propositum auctoris 
in lexico exarando perspicue patefit; 
lexicon enim fructus est diuturni im- 
probique laboris: 1800 voces seu ter¬ 
minos ad amplissimam artium dicio¬ 
nem pertinentes colligere, impensis¬ 
simam operam exegit. Auctori merito 
laudique tribuamus oportet quod, prae¬ 
ter vim et significationem terminorum, 
eorum addiderit etymologiam, nec non 
francogallice, germanice, anglice eas¬ 
dem voces expresserit eo certe consilio 
ut exteri qui textus italicos et itali qui 
itidem exteros legunt, ita pariter adju¬ 
ventur. Neminem praeterit auctorem 
in opere exarando optima quaeque et 
ad etymologiam spectantia lexica con¬ 
suluisse. Hic liber quam plurimis in 
primis artium cum antiquarum tum 
recentium cultoribus atque studiosis 
haud parvo erit emolumento. 

Romanelli, P. — II Foro Romano. 
Ed. Cappelli, Bologna, 1970. Pag. 
126. L. 800. 

Forum Romanum e jusque monu¬ 
menta historiamque Urbis Romae 
illustrare en finis atque propositum 
Prof. P. Romanelli. Qui omne tulit 
punctum in opusculo conscribendo, 

cum id assecutus sit hoc parvo volu- vinciatur, quid de verecundia et ho¬ 
mine, ubi simplicibus verbis sed sum- nore ut regula morum sentiant, quan- 

ma eruditione summaque rerum his- tum apud eos graecos veteres et recen- 

toricarum cura Forum Romanum evo- tes invidia et simultas polleat, haec om- 

cat, quod quasi centrum vitae Romae nia fuse eruditeque auctor pertractat, 

exstitit inde a primis Urbis originibus Ultima libri parte indagatur quo modo 

usque ad finem temporum antiquo- homines graeci sese gerant erga prae- 

rum. Reliquias aedificiorum describen- stantiores potestates sive humanas sive 

do auctor instituta politica ac religio- divinas, qualis justitia et ab homini- 

sa romanorum recordatur nec non ju- bus et a deo sit ipsis speranda, 

ridica, rem publicam administrandam 

cotidianamque Urbis vitam universam. Millote, J. P. — Precis de protohis- 

Extrema opusculi capita christianae toire europeenne. Libraire Arrr.and 

Fori evolutioni destinantur atque vi- Colin, Paris, 1970. Pag. 320. 
cissitudinibus temporum medii aevi et 

litterarum renascendum usque ad rui- Qui studium inire velit temporum 
nas ex effossionibus superioris saeculi palaeolithicorum et neolithicorum in 

reviviscentes. Quae omnia diserte ab Europa, optima sibi opera facillime 

auctore juxta indicem tractantur: commodare poterit; minime tamen 

I. Le origini, Vimpianto e le caratte- quod ad Europae aetatem quae histo- 

ristiche generali; II. Lo sviluppo; III. riam antecedit seu “protoh i storiam” 

I luoghi e i monumenti; IV. II Foro quam vulgo dicimus, attinet. Opere 

cristiano; V. II Foro nel medioevo e Prof. J. P. Millotte vera lacuna exple- 

nelVeta moderna; VL. Le esplorazioni. tur; cave tamen, quaeso, postules no¬ 

vas audantesque de re conjecturas; tan- 
Walcot, J. — Greek Peasants, An- tum enim sibi proposuit auctor scholas- 

cient and Modem. A Comparison of ticis atque studiosis prima praebere ele- 

Social and Moral Values. Ed. Man- menta quibus eorum studium accende- 

chester University Press, 1970. Pag. retur ad altiorem cognitionem per am- 

176. Price 35s net. pliora opera deinceps adquirendam. 

Tres partes in volumine prostant: 
Ingenium hominum plerumque Prima pars (Methodologie et tvpolo- 

unum idemque perseverat, etsi variis gie): quid de protohistoria dicendum, 

sit obnoxium adjunctis, fdac nostra quid cie documentis ac testimoniis, de 

aetate Graecia, natio parvorum oppi- chronologia, de armis reliquoque sup- 

dorum, fere aedem superest atque tem- pellectile, de fibulis, torquibus, vasis 

poribus Hesiodi ct Boeotiorum saec. fictilibus. Pars altera: (Les civiliza- 

VIII ante Chr. n. Quam ob rem Prof. tions archeologiques): Cultus “Aetatis 

P. Walcot virtutes sociales moralesque Aeneae Antiquae”, “Aetatis Aeneae 

investigare atque conferre contendit Mediae”, “Aetatis Aenaeae Postremae”, 

graecorum incolarum antiquorum et cultus “Aetatis Ferreae” tractantur, 

recentium; sub Hesiodi I Iomerique Pars tertia: (Aspects essentiels de la 

poeseos luce veteres graeci inquirun- vie economique et sociale): ubi de va- 

tur ut investigationem suam comparet riis Europae protohistoricae aspectibus 

cum sociologorum recentium, qui disseritur quod ad res oeconomicas 

scrutandis Graeciae hodiernae commu- technicasque spectat: agri culturam 

nitatibus ruricolarum student. Quid nempe, domum, vias, commercium, 

agricolae voce significetur, quo pacto nobilitatem, plebem, servitutem, vitam 

agri cultura foveatur, quo modo graeci cotidianam, funera, artes, ceteraque 

sese habeant quod ad rura laboremque magni momenti ad primigeniam Euro- 

spectat, quibus vinculis familiae de- pae historiam cognoscendam. 

Braccesi, L. — Grecita Adriatica. Un 
capitolo della colonizzazione greca 
in occidente. Casa Ed. Prof. R. Pa- 
tron, Bologna, 1971. Pag. Xlll-264. 
L. 4200. 

Ut hadriatici fines non nihil extra 
marginem coloniarum graecarum, quod 
ad historiam spectat, exstiterunt, ita 
quoque tanquam dicio criticis recen¬ 
tibus investiganda marginatur. Proinde 
Prof. L. Braccesi talem lacunam com¬ 
plere suo opere studet; nam etsi regio¬ 
nes illae Hadriaticae nimis extremae 
mundi classici habeantur, tamen pro 
certo habet auctor argumentisque ro¬ 
borat pretiosissima eas possidere ele¬ 
menta socialia, ad humanum cultum 
pertinentia, oeconomica, quibus in me¬ 
liorem urbium principum cognitionem 
perveniatur. Quod ut assequeretur 
Prof. L. Braccesi optimas quasque no- 
vissimasque in re investigationes ante 
oculos habens, propriam visionem spe¬ 
ciemque profert cum inde a fabulosis 
per Hadriaticum navigationibus revo¬ 
cat colonos rhodios, phocaeos, Corinthios 
et corcyraeos “viam argenti” facientes, 
naves frumentarias mercatorum athe- 
niensium, dominium tyrannorum Syra¬ 
cusanorum praesentiamque Alexandri 
Magni. Quattuor chartulis geographicis 
hoc proposito perfectis dilucide patent 
itinera nautarum graecorum eorumque 
coloniae atque emporia in Hadriatico 
litore sita. 

Traina, A. —- Vartit barbare. Edizioni 
dell’Ateneo, 'Roma, 1970. Pag. 2B6. 
L. 4000. 

Ut ex ipsius Prof. A. Traina prae¬ 
fatione patet, nostra aetate conversio 
ejusque quaestiones hodiernis mecha¬ 
nicis machinamentis quodam modo vi¬ 
dentur obnoxia; tamen conversionem 
quantum machinali apparatui subici- 
mus, tantum eam ab humana opera 
alienamus; idcirco nequaquam super¬ 
vacaneum est nec terere tempus tes¬ 
timonium revocare illius civitatis vel 
hominum illorum apud quos interpre¬ 


tandi munus veri artificis aestimaba¬ 
tur. Quod auctoris est propositum de¬ 
cem lucubrationes colligendi ab anno 
1953 and 1969 conscriptas de uno eo- 
denique argumento: conversione scili¬ 
cet poetica inde a Livio Andronico us¬ 
que ad Ciceronem: qua ratione con¬ 
vertendi poetae latini (Livius Andro¬ 
nicus, Naevius, Caecilius Statius, En¬ 
nius, Terentius, Cicero) usi sint. Con¬ 
versio poetarum latinorum multiplici 
ratione aspectuque ab auctore consi¬ 
deratur; si paucis verbis sententiam 
Prof. A. Traina lectoribus nostris pa¬ 
tefacere velimus, hanc imaginem 
“trainianam” rem exprimendi adhi¬ 
beamus: conversio apud poetas latinos 
“vitrum est coloratum quod purissima 
exemplarium graecorum lineamenta ar¬ 
dentibus tingit coloribus". Latini enim 
poetae, graecos quasi recreando, con¬ 
versionis artisticae creatores, quod ad 
occidentalium humanum cultum spec¬ 
tat, jure meritoque exstitisse habendi 
sunt. 

Corsaro, F. — Lactantii De mortibus 
persecutorum. Centro di Studi 
sull’antico cristianesimo, Universita 
di Catania, 1970. Pag. 179. 

Primum Prof. F. Corsaro habet 
praefationem ubi diserte agit de libello 
qui “De mortibus persecutorum” ins¬ 
cribitur, Lucio Firmiano Lactantio tri¬ 
buendo, de hujus editionis ratione 
quae in editionibus superioribus Mo- 
rean, Brandt et Pesenti innisa est, 
de praecipuis praeterea codicibus li¬ 
belli laetantiani (p. 5-10). Quibus per¬ 
tractatis, indices subsequuntur: I. Libri 
“De mortibus persecutorum” editiones 
sive separatim sive una cum ceteris Lac¬ 
tantii operibus vulgatae; II. Interpreta¬ 
tiones; III. Commentationes ad textum 
et grammaticam rationem pertinentes; 
IV. Commentationes ad Lactantium 
pertinentes; V. Commentationes ad li¬ 
bellum “De mortibus persecutorum” 
pertinentes; VI. Commentationes de 
historiae fide libelli “De mortibus per- 

secutorum ” (p. 11-20). Deinde textus 
latinus et interpretatio italica, quae 
ceterum nobis omnino probatur, dua¬ 
bus columnis prostant apparatu criti¬ 
co ad paginae calcem apposito (p. 22- 
160). Denique opus finitur appendice 
critica ubi auctor quibus locis de ce¬ 
terarum editionum lectionibus qua¬ 
que ratione deflexerit ostendit, indice 
quoque nominum et indice universo 

(p. 161-176). 

Della Corte, F. — Awiamento alio 
studio delle littere latine. Ed. Fratel- 
li Bozzi, Genova, Piazza Meridiana, 
2, 1970. Pag. 234. L. 2000. 

En opus maximi momenti quo ad 
litteras latinas ingrediendas aditus ape¬ 
ritur. Est quod tanto opere gaudea¬ 
mus clarissimoque Prof. F. Della Cor¬ 
te maximas habeamus gratias. Ut qua¬ 
dam voluminis notitia frui possint lec¬ 
tores, indicem, quem commentatione 
exornemus oportet, quamvis obiter pri¬ 
misque labris degustandum afferamus. 
In scita introductione auctor de quaes¬ 
tionibus didacticis linguae latinae tra¬ 
dendae ac discendae in primis apud 
Italos, sive ad scholam quam vulgo 
nuncupant mediam, sive ad Lvceum 
Classicum et Scientificum et Magis¬ 
trorum Institutum, sive ad cathedra¬ 
rum petitionem quod attinet. Caput I 
(Le principali opere di consultazione): 
praecipuis indicibus seu repertoriis 
bibliographicis, encyclopaediis, libris 
manualibus, commentariis periodicis, 
corporibus seu collectionibus textuum 
agnoscendis destinatur. Caput II (La 
trasmissione dei testi): de textuum tra¬ 
ditione, de recensione, de emendatio¬ 
ne, de editionibus criticis disseritur. 
Caput III (I periodi della filologia 
classica ): philologia classica in tempora 
octo dividitur: hellenisticum et roma- 
num, hyzantinum, monachale et caro- 
lingium, humanisticum, francogaIlicum, 
hollandicum et anglicum, germanicum, 
saeculi tandem XX. Caput IV (La ten- 
denze della odiema filologia classica ); 


uhi tractantur stilistiea, critica textua- 
lis, interpollatio, analysis metrica, cri¬ 
tica semantica, disciplinae structurales: 
Caput V (Le discipline sussidiarie): 
archaeologiam dicimus, mythologiam, 
glottologiam. Caput VI (Le studi sulla 
lingua latina ): latina agitatur littera¬ 
rum appellatio et grammatica scienti- 
fica; additur quoque parvum vocabu¬ 
lorum linguisticorum lexicon. Caput 
VII (La Prosodia ): regulae prosodiae 
latinae traduntur. Caput VIII (La Me¬ 
trica): elementa doctrinae metricae et 
bibliographia adhibentur, metrica Ho¬ 
ratii Catullique fusius exponitur. Ca¬ 
put IX (Le storie della Letteratura La¬ 
tina ): praecipui historici scriptores lit¬ 
terarum latinarum cum operibus re¬ 
censentur. Caput X (Orientamento cri¬ 
tico sugli scrittori latini): breves cu- 
jusque scriptoris cum praecipuis quaes¬ 
tionibus et bibliograpnia notitiae pro¬ 
feruntur inde ab Ennio usque ad Ap- 
puleium et a Vulgata ad Augustinum 
et poetas renascentium litterarum. Ca¬ 
put XI (Consivi prattici): non nullae 
regulae seu principia, quae ad rerum 
usitatiorum usum experientiamque 
spectant, utiliter exponuntur. Paucis 
verbis: en opus quod magistris alum¬ 
nisque scholarum superiorum omnino 
arridebit. 

Haffter, I I. — Terenzio e la sua per- 
sonalita artistica. Introduzione, tra- 
duzione e appendice bibliografica 
di Dante Nardo. Edizioni deH’Ate- 
neo, Roma, 1969. Pag. 148. L. 2500. 

Praecipuum apud germanos philolo¬ 
giae terentianae munus (rationem cri¬ 
ticam antlyticam dicimus G. Jachmann, 
H. Drexler, U. Knoche) in eo fuit ut 
in primis comoedias Terentii cum 
exemplaribus graecis conferrent; unde 
potius intererat exemplaria graeca per 
opera terentiana restituere quam te¬ 
rentianae artis elementa ejusque ad 
fingendum facultatem investigare, adeo 
ut in praejudicatam opinionem incide¬ 
retur romanos ad propriam poesirn 

creandam ineptos exstitisse. Contra 
Prof. H. Haffter totis viribus Teren¬ 
tium vindicare contendit, qui novam 
vim atque momentum dramati romano 
contulit novisque aspectibus humanis 
admodum locupletavit. Terentius enim 
hoc differt a scaenicis scriptoribus grae- 
cis quod, dum graeci quandam perso¬ 
nae seu naturae humanae forman indis¬ 
tinctam, communem, universam, consti¬ 
tutam producunt, poeta autem latinus 
singularium hominum seu personarum 
scaenicarum ingenium exprimit. Opus 
italice a D. Nardo conversum ad eoque 
introductione et appendice hibliogra- 
phica instructum in quinque capita di¬ 
viditur quorum index: I. La questione 
terenziana; II. Terenzio e la palliata; 

III. Vita e carriera poetica di Terenzio; 

IV. Elementi terenziani in Terenzio: 
a) L’elemento operistico-musicale; b) 
Velemento dramatico; c) Argumentum; 
d) Velemento linguistico; e) Vuomo e 
la sua caratterizzazione; V. Conclu¬ 
sione. 

Webster, T. B. L. — The Greek 
Chorus. Ed. Methuen et Co. Ltd., 
London, 1970. Pag. XIV-223. Pri- 
ce 50s net. 

Chorus praecipuum vitae graecae 
aestimabatur elementum multiplicique 
pollebat varietate, nam chorus fami¬ 
liaris in festis domesticis erat et cho¬ 
ri quoque erant quinquaginta virorum 
vel puerorum in festis dionysiacis apud 
athenienses et chori qui victorias athle¬ 
tarum celebrabant et chori scaenici 
quibus dramatici vel comoedici scripto¬ 
res utebantur. Textuum ope et pictu¬ 
rarum et narrationum veterum scripto¬ 
rum historia chori describi facile potest 
jam inde a temporibus praegraecis 
quae vulgo dicunt usque ad hellenis- 
ticam aetatem. Hoc opere Prof. T.B.L. 
Webster historiam in primis choreae 
conscribere nititur, quam hucusque 
non nihil neglectam habent investiga¬ 
tores; contra auctor hujus voluminis 
ita describit atque coram producit ut 


in amphoris et caelaminibus graecis a 
sac. VIII ad saec. IV ante Chr. n. ex¬ 
primuntur; de chori partibus et mune¬ 
ribus Prof. T.B.L. Webster praeterea 
disserit testimoniis fontium litterario¬ 
rum fretus; unde momentum metrorum 
in versibus eminet ad verba, musicam, 
choream numeris adstringendam, adeo 
ut saepe, cum exempla in textibus et 
in picturis exstant, vel numeros ad cho¬ 
ream inducere possimus. 

Edwards, I. E. S. - Gadd, C. J. - 
Hammond, N. G. L. — The Cam- 
bridge Ancient History (2. a ed.). 
Vol. I, Part. 2: Early History of the 
Middle East. Cambridge at the 
University Press, 1971. Pag. XIV- 
1058. Price $ 23.50. 


Meminerint lectores nos superiore 
Palaestrae Latinae libello n. 215, p. 
139 primae partis hujus operis cui est 
index “Prolegomena and Prehistorv” 
recensionem criticam habuisse; li¬ 
bellum adeant illum, si indolem totius 
operis ejusque rationem in lucem pro¬ 
deundi cognoscere velint. Quod in 
praesentia in nobis est, notitiam hujus 
secundae partis lectoribus praebeamus. 
Ut ex indice colligi potest, historia 
Orientis Medii hoc volumine exaratur 
jam inde ab anno circiter 3000 usque 
ad 1750 ante Chr. natum. Non nulla 
argumenta, quamvis obiter, notemus, 
quae ab auctoribus eruditissime scitis- 
simeque pertractantur. In Aegypto lon¬ 
ginquae aetatis causa qua populi in 
unum corpus stabile coaluerunt, Anti¬ 
qui Imperii reges naturae exhauserunt 
opes divitiasque, ingentes hominum 
coegerunt catervas, una simul techni¬ 
cis inventis, instrumentis machinisque 
utentes ad pyramides aedificandas op- 
timosque artifices ad summa artis 
exempla perficienda concitarunt. Aeta¬ 
te quadam perturbationum civiliumque 
bellorum exacta, Sexta Regia Proge¬ 
nie quam dicunt ad extremum vergen¬ 
te, proprii Thebarum praefecti Reg¬ 
num Medium vulgo ad historicis nun- 

cupatum constituerunt novamque sta¬ 
bilierunt aetatem in qua tranquillita¬ 
tis politicae causa artes denuo florue¬ 
runt. In Asia Occidentali Babylon ca¬ 
put exstitit praestantissimum et fons 
cultus atque humanitatis, cujus impe¬ 
rium, quamvis, minime militare, populi 
circumjecti Anatolia, Syria, Palaesti¬ 
na, Assyria, Elam ultro agnoscentes 
susceperunt. Illius regionis historia 
erudite describitur a prima inde Uruk 
et Jamdat Nasr aetate usque ad impe¬ 
rium Hammurabi; qua aetate in maxi¬ 
mis hominum inventis scripturam no¬ 
temus oportet; tum praeterea tempo¬ 
ris Sargone imperante Semitae inter 
omnes nationes politice eminere coe¬ 
perunt. Aetate Aenea ineunte in re¬ 
gionibus Aegaeo mari circumscriptis 
ingentes hominum migrationes ab 
Asia Minore ad solis orientis plagas 
fuerunt. Prospera advenit aetas qua 
illae regiones sese arctissimis cultus hu¬ 
mani commerciique vinculis cum Tro¬ 
ja, Creta, Cypro devinxerunt, donec 
extrema jam Aetate Aenea vehemen- 
tissimae populos migrationes commo¬ 
verunt, qui comuni lingua indoeuro- 
aea loquebantur; quo factum est ut 
ujus modi regna gentesque olim flo¬ 
rentes fere omnino in historiae tene¬ 
bris evanescerent. 

Napoli, M. — Paestum. Ed. Istituto 

Geografico de Agostini, Novara, 
1970. Pag. 64. L. 1200. 

En parvum volumen quo urbs e re¬ 
motissimae antiquitatis tenebris quasi 
revocata in lucem hodiernam assurgit. 
Manibus nunc opusculum versamus 
quod sine dubio vel severissimis criticis 
jure probabitur. Prof. enim M. Na¬ 
poli Paestum mirum in modum evocat 
hoc opere, cujus XII primis paginis res 
ad urbem pertinentes disertissime per¬ 
tractat, ut ex indice patet: Tramito e 
storia. Suile soglie della storia. L a fon- 
dazione. L’eta aurea, Paestum lucana. 
Paestum romana. II tramonto. Pianta 


di Paestum. La scoperta. Gli scavi. In 
pagina XIII index prostat CIV imagi¬ 
num quae reliquis paginis voluminis 
continentur variis vividisque coloribus 
lucibusque impressae quibus mirifice 
res exornantur. Unaquaeque imago 
photographica textu adeo ab auctore 
explanatur et illustratur ut, qui folia 
opusculi volutaverit, res ipsas ipsasque 
Paesti reliquias quae supersunt oculis 
contemplari sibi videatur. Nota prae¬ 
terea bibliographica apponitur iis in 
primis qui fusius Paesti monumenta in¬ 
vestigare velint. Opus paucis verbis 
omnino perfectum atque absolutum 
quod in deliciis legentibus erit. 

Pasoli, E. — Problemi delle “Epistu¬ 
lae ad Caesarem” sallustiane. Ed R. 
Patron, Bologna, 1970. Pag. XII-128. 
L. 2800. 

Hoc opusculum Epistulis ad Caesa¬ 
rem Sallustianis investigandis destina¬ 
tur; non nullae enim ab auctore quaes¬ 
tiones praecipuae seliguntur disputan¬ 
dae quae in prima operis parte (Pro- 
blematica generale suile Epistulae - 
Possibili soluzioni) inveniuntur, cujus 
in paginis non tantum de Sallustiano 
Epistularum origine seu auctoritate, 
de operis traditione et indice, de ejus 
apud antiquos notitia ac divulgatione, 
de tempore quo exaratae sint, de dif¬ 
ferentiis quae inter eas intersunt cete- 
risque rebus disseritur, verum etiam, 
quod Prof. E. Pasoli praecipuum vide¬ 
tur, de sallustiana in rebus historicis 
judicandis auctoritate, qua Sallustius 
acutissimos in omnibus veteribus scrip¬ 
toribus oculos atollit, cum nemo alius 
rem politicam illius aetatis ac futurae 
acriore acumine perspexerit. Primam 
deinde pars sequitur altera (Su alcuni 
passi discussi delle Epistule), ubi non 
nulli quoque loci Sallustiani magis ac 
minus incerti in controversiam vocan¬ 
tur. 

Marianus Molina, C.M.F. 

Paratore, E. — La Letteratura La¬ 
tina deWEtd Imperiale. Nova edizio- 
ne asgiornata. Ed. Sansoni-Accade- 
mia, Firenze, 1969. Pag. 588. L. 
1500. 

Hoc volumen cimi. Prof. II. Para¬ 
tore summa quaedam videtur rationis 
ac viae criticae quam ex his tribus 
scilicet elementis ipse constituit: phi¬ 
lologia, historia, analysi litteraria; ita 
conspectum quasi universum cultus ci¬ 
vitatisque latinae, quod ad litteras in 
primis attinet, dat auctor, qui una si¬ 
mul optimae latinitatis exempla sen¬ 
sui hodiernae aetatis nostrae eo consi¬ 
lio accommodat ut melius agnoscatur 
quantum in recentibus litteris vigeat 
cultus romanorum. Quattuor capita, 
quae quattuor quoque aetatibus litte¬ 
rarum latinarum respondent, opus 
comprehendit: I. Aetas Imperialis Pro¬ 
geniei Juliae et Claudiae, ubi inter 
reliquos scriptores fusius tractantur, 
prout eorum momentum litterarium 
expostulat, Seneca, Lucanus, Petro¬ 
nius; II. Aetas Llavii ac Trajani, cum 
praecipuis scriptoribus Martiale, Sta¬ 
tio, Tacito, Plinio Juniore, Juvenale, 
Suetonio, qui prae omnibus maximam 
curam studiumque Prof. H. Paratore 
in se convertunt; III. Aetas Antonino- 
rum, quibus temporibus eruditisslimi 
viri, inter quos poeta Appuleius, emi¬ 
nent; IV. Aetas Tardioris Imperii, ubi 
litterae latinae usque ad Boethium me¬ 
morantur (p. 7-336). Notandam sane 
putamus introductiones quibus una¬ 
quaeque aetas litteraria latina ab auc¬ 
tore illustratur, ut postea scriptores, 
qui statim insequuntur, rectius in 
propriis historiae politicae, cultus hu¬ 
mani, litterarum adjunctis collocen¬ 
tur atque intellegantur. Cum quem¬ 
que scriptorem latinum commentatio¬ 


nibus exornat, Prof. II. Paratore om¬ 
nes illas quaestiones, quae sibi prae¬ 
cipuae videntur, memorat. Quam no¬ 
titiam scriptorum latinorum annotatio¬ 
nes bibliographicae explent, quae in 
paginis 337-574 constant; ibi per abun¬ 
dans offertur bibliographia in diem ac¬ 
commodata et amplificata cum noti¬ 
tia sive editionum sive lucubrationum 
praecipuarum. Quod maximae laudi 
voluminis auctari tribuendum, nam, 
non tantum hac bibliographia aetates 
litterarias hoc libro investigandas cir¬ 
cumscribit, verum etiam ad superiora 
tempora litterarum latinarum producit 
bibliographiam notitias adhibendo ad 
historiam latinam universam, ad com¬ 
mentaria periodica, ad criticam tex¬ 
tuum, ad disputationes de re metrica 
vel re universa, aliaque pertinentes jam 
inde ab originibus litterarum latina¬ 
rum usque ad aetatem quam Caesaria¬ 
nam nuncupamus. Opus prorsus dig¬ 
num quod lectoribus Palaestrae Lati¬ 
nae cum magistris tum alumnis vehe¬ 
menter commendemus. 

Grillone, A. — "Per la fortuna di 
Virgilio nel mondo greco: linea¬ 
menti di una ricerca” e " Vetera 
Christianorum ”. 

En duo libelli quorum primus est 
lucubratiuncula separatim edita e com¬ 
mentariis qui inscribuntur “Atti dell’ 
Accadentia di Scienze Lettere e Arti 
di Palermo”, Serie IV-VOL. XXVIII- 
1967-68. Parte II. Alter libellus cui 
est index “Vetera Christianorum” 
disputatiuncula etiam est excerpta e 
commentariis ab “ Istituto di Letteratu¬ 
ra Cristiana Antica - Universitd degli 
Stiti” Bari, anno 8 (1971), fasc. L, 
pag. 49-54. 

Marianus Molina, C.M.F. 


Ex officina typographica “EL NOTICIERO” — Caesaraugustae in Hispania 


Libri qui inscribuntur "TEXTOS PALAESTRA" 

VENALES PROSTANT APUD OFFICINAM LIBRARIAM 

EDITORIAL CLARET 

LAURIA, n.° 5 BARCELONA (10) 


Jim£nez, Repetitorium . ptis. 70 

» De Orthographia latina (altera editio). » 20 

Planque-Planas, Gramatica Griega (altera editio). » 100 

«Textus» annotationibus praediti 

Jim£nez, Historiae Sacrae compendium (5 edit.), ptis. 12 

» Epitome Historiae Graecae (6 edit.) ... » 12 

Ramos, Corneli Nepotis Vitae . » 12 

Mir, Ciceronis epistulae selectae (2 edit.) . » 14 

JimIiNEZ, Ciceronis pro Archia poeta (2 edit.) ... » 12 

» Ciceronis in Catilinam (2 edit.). » 12 

Ramos, Ciceronis pro Q. Ligario oratio . » 12 

Martija, Vergili Aeneidos (lib. II, 2 edit.) . » 16 

Martija, Prudenti Carmina selecta (2 edit.) . » 12 

Sarmiento, Martialis Epigrammata . » 10 

Zuloaga, Horati Carmina Selecta . » 14 

Ruiz, Homeri Odyssea (lib. I) . » 14 

Ramos, Xenophontis Anabasis . » 12 


Fundacio Bernat Metge 

SCRIPTORUM CLASSICORUM BIBLIOTHECA CATALAUNICA 

Veterum Graecorum et Romanorum textuum editiones brevi apparatu 
critico instructae, necnon praefationibus notisque translationem cata- 
launicam ex adverso adjectam illustrantibus. Volumina nuper emissa: 

173 Tacit - Annals (vol. V) Llibres XIV - XV 

174 Tucidides - Historia de la guerra dei Pelopones (vol. V) 

175 Herodes - Mimiambs 

176 Tacit - Annals (vol. VI) Llibre XVI 

177 Aristofanes - Comedies (vol. II) 

Subnotationes mittantur ad: 

EDITORIAL ALPHA, S. A. 

Via Layetana, 30 - BARCELONA 












